10 Khasiat Buah Betik Yang Anda Perlu Tahu

Apakah khasiat dan kebaikan buah betik pada kesihatan? Artikel ini akan membincangkan khasiat buah betik, kandungan nutrisi dan kompaun sihat di dalamnya

Buah betik atau nama saintifiknya Carica papaya merupakan sejenis buah yang tergolong di dalam keluarga Caricaceae. Buah betik mempunyai bentuk oval dan berkulit hijau kekuningan.

Isinya pula mempunyai pelbagai warna seperti hijau dan jingga dan ianya berbeza mengikut kematangan buah betik tersebut. Buah ini tidak asing lagi di negara kita di mana setiap komponen pokok buah ini mempunyai kebaikkannya yang tersendiri.

Contohnya daun betik sering digunakan untuk merawat penyakit denggi manakala buah betik pula sering diamalkan bagi mereka yang mengalami masalah sembelit kerana kandungan serat dan airnya yang tinggi. Artikel ini akan membincangkan dengan lebih lanjut akan kebaikan buah betik ini.

Berikut merupakan kandungan nutrisi yang terdapat di dalam setiap 100 g buah betik.

Karbohidrat: 7.1gProtein: 1.5gLemak: 0.1gFosforus: 7mgKalium: 39mgNatrium: 3mgVitamin C: 71mgKarotin: 1160mcgRetinol: 193mcg

Buah betik mempunyai kandungan tenaga yang agak rendah di mana setiap 100 g hanya mengandungi 35 kcal sahaja. Bagi kandungan makronutrisi pula, setiap 100 g betik mampu menyumbang sebanyak 7.1 g karbohidrat iaitu bersamaan dengan lebih kurang setengah pertukaran karbohidrat (1 pertukaran karbohidrat = 15 g karbohidrat). Ianya juga mengandungi 1.5 g protein dan 0.1 g lemak.

Selalunya kandungan protein dan lemak di dalam buah-buahan akan diabaikan dan hanya kandungan karbohidrat dan tenaga yang akan diambil kira. Bagi kandungan mikronutrisi pula, 100 g buah betik mengandungi sebanyak 7 mg fosforus, 39 mg kalium, 3 mg natrium, 71 mg vitamin C, 1160 ug karotin dan 193 ug retinol.

Terdapat pelbagai komponen berkhasiat yang boleh didapati pada buah betik. Antaranya adalah kandungan enzim papain di dalamnya yang dapat menjaga kesihatan kulit. Di dalam aspek masakan pula, enzim ini dapat membantu untuk melembutkan daging sebelum memasak.

Selain itu, buah betik juga kaya dengan sumber serat yang dapat menjaga sistem pencernaan. Ianya juga kaya dengan kandungan antioksida yang dapat melawan radikal bebas. Di samping itu, buah betik juga mengandungi kandungan karotin yang tinggi di mana karotin ini turut mempunyai kebaikannya yang tersendiri.

10 Khasiat Buah Betik Kepada Kesihatan

Berikut merupakan kebaikan yang boleh diperolehi daripada buah betik

1. Mencegah dan merawat masalah sembelit

Buah betik seringkali dijadikan makanan pilihan bagi mereka yang mempunyai masalah sembelit dan penghadaman. Hal ini kerana buah ini mengandungi kandungan serat yang mampu untuk meransang proses peristalsis lalu menyebabkan pergerakkan bahan di kawasan usus. Hal ini dapat mencegah masalah sembelit dan penghadaman.

2. Mencegah tekanan oksida

Antara salah satu komponen yang boleh mencegah tekanan oksida pada tubuh badan ialah antioksida. Tekanan oksida dapat menyebabkan kerosakkan pada sel-sel badan. Kajian mendapati bahawa pemberian ekstrak betik yang ditapai dapat membantu menngurangkan tekanan oksida di kalangan pesakit yang mempunyai masalah Alzheimer.

3. Bersifat anti bakteria

Di dalam satu kajian, ditemui bahawa biji buah betik mempunyai sifat anti bakteria di mana ianya mampu untuk mencegah perkembangan bakteria jenis gram negatif dan gram positif.

Hal ini menjadikan buah betik sebagai salah satu makanan yang berpotensi digunakan untuk merawat masalah ulser dan luka pada kulit.

4. Bersifat anti kanser

Kanser adalah sejenis penyakit di mana sel badan yang normal akan membahagi dengan tidak terkawal dan menjadi sel kanser. Satu kajian telah dijalankan untuk mengkaji kesan ekstrak 14 jenis tumbuhan ke atas aktiviti pembahagian sel kanser.

Kajian ini mendapati hanyak buah betik sahaja yang menunjukkan sifat anti kanser di dalam kajian tersebut. Namun begitu, kajian yang lebih lanjut diperlukan untuk menyokong kajian ini.

5. Memperbaiki paras kolesterol

Terdapat dua jenis kolesterol di dalam tubuh badan kita iaitu kolesterol tidak baik seperti LDL dan TG dan kolesterol baik seperti HDL. Paras kolesterol tidak baik yang tinggi dapat menyebabkan pelbagai masalah kesihatan yang lain seperti masalah kardiovaskular.

Satu kajian yang dijalankan terhadap individu yang menghidap penyakit diabetes mendapati bahawa pemberian buah betik yang melalui proses fermentasi mempunyai bacaan nisbah LDL/HDL yang lebih baik.

Artikel Berkaitan: Punca Kolesterol Tinggi

6. Meningkatkan sistem imunisasi tubuh

Buah betik merupakan sejenis buah yang kaya dengan kandungan vitamin C. Seperti yang kita sedia maklum, vitamin C mempunyai pelbagai kelebihan antaranya bersifat antioksida dan dapat mencegah skurvi.

Untuk sistem imunisasi pula, vitamin C membantu di dalam penghasilan sel darah putih di mana sel darah putih ini bertanggungjawab untuk pertahanan badan.

7. Menjaga kesihatan kulit

Tahukah anda bahawa betik juga dapat mengatasi beberapa masalah kulit? Kandungan likopena di dalamnya dapat mengatasi masalah kedutan pada wajah dan mencegah penuaan.

Selain itu, buah betik turut mengandungi enzim papain yang diguna pakai di dalam pelbagai produk penjagaan kulit di mana ianya berfungsi untuk menanggalkan sel-sel kulit mati dan mencegah jerawat.

8. Kaya dengan sumber karotin

Karotin adalah sejenis pigmen yang memberi warna merah, kuning atau jingga kepada buah-buahan dan sayur-sayuran. Buah betik adalah sejenis buah yang kaya dengan sumber karotin di mana karotin mempunyai pelbagai kebaikan terhadap kesihatan. Antara kelebihan karotin yang diketahui ramai adalah dapat menjaga kesihatan mata.

9. Menjaga kesihatan rambut

Buah betik juga dikatakan dapat menjaga kesihatan rambut. Kandungan vitamin A di dalamnya dapat merapikan rambut manakala kandungan likopena pula dapat meransang pertumbuhan rambut. Selain itu, buah betik juga dapat mengatasi masalah kelemumur dan kulit kepala. Hal ini kerana buah betik mengandungi komponen yang bersifat anti kulat.

10. Merawat masalah parasit di dalam usus.

Satu kajian telah dijalankan untuk mengkaji keberkesanan biji betik yang dikeringkan terhadap parasit di dalam sistem pencernaan manusia. Kajian ini mendapati bahawa pemberian biji betik yang dikeringkan dapat merawat masalah parasit ataupun bahawa mudahnya kecacingan di dalam saluran usus.

Konklusinya terdapat pelbagai khasiat dan kebaikan yang boleh diperolehi daripada buah betik. Namun begitu, pengambilannya haruslah secara bersederhana terutamanya bagi mereka yang mempunyai masalah kesihatan seperti diabetes kerana kandungan fruktosa di dalamnya mampu menaikkan paras gula di dalam darah.

Khasiat Buah yang lain

Barbagallo, M., Marotta, F., & Dominguez, L. J. (2015). Oxidative stress in patients with Alzheimer’s disease: effect of extracts of fermented papaya powder. Mediators of inflammation, 2015, 624801.Dawkins, G., Hewitt, H., Wint, Y., Obiefuna, P. C., & Wint, B. (2003). Antibacterial effects of Carica papaya fruit on common wound organisms. The West Indian Medical Journal, 52(4), 290-292.Frothingham, S. (2019, November 24). Benefits of Papaya for Your Skin and Hair. Healthline. https://www.healthline.com/health/papaya-benefits-for-skinGarcía-Solís, P., Yahia, E. M., Morales-Tlalpan, V., & Díaz-Muñoz, M. (2009). Screening of antiproliferative effect of aqueous extracts of plant foods consumed in México on the breast cancer cell line MCF-7. International journal of food sciences and nutrition, 60 Suppl 6, 32–46. Somanah, J., Aruoma, O. I., Gunness, T. K., Kowelssur, S., Dambala, V., Murad, F., Googoolye, K., Daus, D., Indelicato, J., Bourdon, E., & Bahorun, T. (2012). Effects of a short term supplementation of a fermented papaya preparation on biomarkers of diabetes mellitus in a randomized Mauritian population. Preventive medicine, 54 Suppl, S90–S97. Okeniyi, J. A., Ogunlesi, T. A., Oyelami, O. A., & Adeyemi, L. A. (2007). Effectiveness of dried Carica papaya seeds against human intestinal parasitosis: a pilot study. Journal of medicinal food, 10(1), 194–196. Olsen, R. N. D. (2020, August 13). Benefits of Beta Carotene and How to Get It. Healthline. Yogiraj, V., Goyal, P. K., Chauhan, C. S., Goyal, A., & Vyas, B. (2014). Carica papaya Linn: an overview. International Journal of Herbal Medicine, 2(5), 01-08.


10 Khasiat Buah Bidara Yang Anda Perlu Tahu

Apakah khasiat buah bidara pada kesihatan? Artikel ini akaan membincangkan khasiat buah bidara, kandungan nutirisi dan juga jompaun sihat di dalamnya

Buah bidara atau nama saintifiknya Ziziphus mauritiana merupakan sejenis buah yang berasal dari Asia Tenggara dan pokoknya pula renek yang berketinggian sehingga 15 meter. Buah bidara mempunyai bentuk yang bulat, berkulit halus dan mempunyai permukaan kulit buah yang licin dan menggilap.

Pada permulaannya, buah ini berwarna hijau lalu bertukar ke kuning kejinggaan dan kemerah setelah masak. Buah bidara mempunyai isi yang berwarna putih dan rasa yang masam manis. Buah ini telah telah digunakan sekian lama di dalam perubatan tradisional untuk mengubati pelbagai jenis penyakit. Artikel ini akan membincangkan dengan lebih lanjut akan kebaikan yang ditawarkan buah bidara.

Berikut merupakan kandungan nutrisi yang terdapat di dalam buah bidara.

Kalori: 79kcalKarbohidrat: 20.23gProtein: 1.2gLemak: 0.2gKalsium: 21mgZat Besi: 0.48mgMagnesium: 10mgFosforus: 23mgKalium: 250mgNatrium: 3mgZink: 0.05mgVitamin C: 69mgVitamin A: 40IU

Di dalam setiap 100 g buah bidara terdapat sebanyak 79 kcal tenaga, 20.23 g karbohidrat, 1.20 g protein dan 0.20 g lemak. Bagi kandungan mikronutrisi pula, terdapat sebanyak 21 mg kalsium, 0.48 mg zat besi, 10 mg magnesium, 23 mg fosforus, 250 mg kalium, 3 mg natrium, 0.05 mg zink, 69 mg vitamin C and 40 IU vitamin A.

Komponen Berkhasiat Buah Bidara

Terdapat pelbagai komponen berkhasiat yang terakandung di dalam buah bidara adalah serat yang dapat memberi manfaat kepada sistem penghadaman dan pengawalan gula di dalam darah. Selain itu, buah bidara juga mengandungi beberapa jenis lemak seperti asid linoleic (omega 6).

Buah bidara juga kaya dengan kandungan vitamin c yang bersifat antioksida. Di samping itu, di dalam buah bidara terdapat satu komponen yang dinamakan asid triterpenik yang mempunyai pelbagai kebaikan seperti anti inflamasi, anti mikrob, anti oksida dan melindungi hati.

10 Khasiat Buah Bidara Terhadap Kesihatan

Berikut merupakan kebaikan yang ditawarkan oleh buah bidara terhadap kesihatan.

1. Bersifat anti kanser

Di dalam perubatan tradisional negara China, buah bidara digunakan sebagai rawatan untuk penyakit kanser. Kajian telah dijalankan untuk mengkaji kesan ekstrak buah bidara ke atas penyakit kanser payudara.

Kajian mendapati bahawa ekstrak buah bidara memberikan kesan anti proliferatif di mana ianya dapat menghalang perkembangan sel kanser. Sifat anti kanser ini dipercayai kerana kandungan asid tripernik di dalamnya yang bersifat anti kanser.

2. Anti radang dan inflamasi

Di dalam perubatan tradisional China juga, buah bidara dikatakan dapat merawat keradangan dan inflamasi. Di dalam satu kajian yang dijalankan, telah ditemukan bahawa komponen asid triperpena di dalam buah bidara merupakan antara komponen aktif di dalam buah bidara yang menyekat keradangan yang berlaku pada sel.

3. Mencegah proses adipogenesis

Adipogenesis adalah proses penghasilan sel lemak dari sel stem. Proses ini boleh disebabkan oleh pelbagai faktor dan antaranya pengambilan kalori dan tenaga yang berlebihan.

Satu kajian telah mengkaji akan kesan ekstrak buah bidara ke atas proses adipogenesis. Kajian ini mendapati bahawa ekstrak buah bidara mencegah pengumpulan lemak dan mencegah adipogenesis.

4. Merangsang sistem imunisasi tubuh

Satu kajian telah dijalankan untuk melihat hubungan di antara sistem imunisasi tubuh dan ekstrak buah bidara. Kajian ini menemui bahawa komponen di dalam buah bidara telah meransang pembahagian makrofaj, iaitu sejenis sel yang terlibat di dalam melindungi tubuh badan daripada serangan organisma yang berbahaya.

Untuk mengkaji kesan ini, kajian terhadap haiwan telah dijalankan dan kajian ini telah mendapati bahawa pemberian buah bidara dapat melindungi hati dari kecederaan dengan mengurangkan tekanan oksida dan keradangan. Kajian lain turut menemui bahawa buah bidara menghasilkan indeks hepatosomatik yang lebih baik.

6. Melindungi saluran pencernaan

Satu kajian telah dijalankan untuk mengkaji kesan pemberian karbohidrat larut air yang diekstrak dari buah bidara terhadap haiwan.

Kajian ini menemukan bahawa pemberiaan karbohidrat larut air dari buah bidara sekurang-kurangnya 40 mg/sehari dapat mengurangkan pendedahan mukosa usus daripada ammonia yang bersifat toksik.

7. Menghalang hiper-agregasi platelet

Agregasi platelet adalah keadaan normal di mana platelet berkumpul di dalam darah untuk membentuk gumpalan. Hal ini sering terjadi apabila berlaku luka pada mana-mana bahagian badan untuk melindungi badan dari jangkitan luar.

Namun, keadaan hiper-agregasi dapat menyebabkan masalah terutamanya kepada mereka yang mempunyai masalah kardiovaskular dan strok kerana ianya dapat menghalang bekalan darah ke anggota badan yang tertentu.

Satu kajian terhadap haiwan telah menemui bahawa ekstrak biji buah bidara dapat mencegah hiper-agregasi lalu menjadikan buah ini sebagai potensi untuk dijadikan perubatan herba bagi merawat masalah kardiovaskular yang berkaitan dengan hiper-agregasi.

8. Merawat masalah insomnia

Insomnia adalah salah satu masalah di mana seseorang itu mengalami kesukaran untuk tidur. Di dalam perubatan tradisional, buah bidara digunakan untuk merawat masalah kesukaran untuk tidur. Kajian terhadap haiwan menemui bahawa pemberian ekstrak etanolik biji buah bidara meningkatkan tempoh masa yang diambil oleh haiwan untuk tidur. Kajian ini menunjukkan potensi biji buah bidara untuk dijadikan kajian bagi penghasilan ubat-ubatan untuk merawat masalah insomnia.

9. Mengawal tekanan darah

Buah bidara mengandungi kandungan kalium yang tinggi di mana setiap 100 g buah bidara mengandungi sebanyak 250 mg kalium. Kalium adalah salah satu mikronutrisi yang diperlukan untuk mengawal pengecutan otot seperti otot jantung dan mengelakkan penyempitan salur darah.

Pengecutan jantung yang normal dan salur darah yang sihat dapat mengawal tekanan darah di dalam paras normal.

Beberapa kajian telah menemukan bahawa buah bidara dapat melindungi sel saraf dari tekanan neurotoksin dan meransang pembahagian sel saraf. Selain itu, buah bidara juga didapati dapat meningkatkan memori dan pembelajaran di samping melindungi dari penyakit neurologikal.

Konklusinya, terdapat pelbagai khasiat yang ditawarkan oleh buah bidara terhadap kesihatan. Namun begitu, segelintir kajian yang telah dijalankan adalah kajian yang dijalankan ke atas haiwan dan ini memerlukan kajian yang lebih mendalam.

Chen, J., Liu, X., Li, Z., Qi, A., Yao, P., Zhou, Z., Dong, T., & Tsim, K. (2017). A Review of Dietary Ziziphus jujuba Fruit (Jujube): Developing Health Food Supplements for Brain Protection. Evidence-based complementary and alternative medicine : eCAM, 2017, 3019568. Gao, Q. H., Wu, C. S., & Wang, M. (2013). The jujube (Ziziphus jujuba Mill.) fruit: a review of current knowledge of fruit composition and health benefits. Journal of agricultural and food chemistry, 61(14), 3351-3363.Huang, Y. L., Yen, G. C., Sheu, F., & Chau, C. F. (2008). Effects of water-soluble carbohydrate concentrate from Chinese jujube on different intestinal and fecal indices. Journal of agricultural and food chemistry, 56(5), 1734-1739.Kubota, H., Morii, R., Kojima-Yuasa, A., Huang, X., Yano, Y., & Matsui-Yuasa, I. (2009). Effect of Zizyphus jujuba extract on the inhibition of adipogenesis in 3T3-L1 preadipocytes. The American journal of Chinese medicine, 37(3), 597–608. Plastina, P., Bonofiglio, D., Vizza, D., Fazio, A., Rovito, D., Giordano, C., … & Gabriele, B. (2012). Identification of bioactive constituents of Ziziphus jujube fruit extracts exerting antiproliferative and apoptotic effects in human breast cancer cells. Journal of Ethnopharmacology, 140(2), 325-332.San, A. M., Thongpraditchote, S., Sithisarn, P., & Gritsanapan, W. (2013). Total Phenolics and Total Flavonoids Contents and Hypnotic Effect in Mice of Ziziphus mauritiana Lam. Seed Extract. Evidence-based complementary and alternative medicine : eCAM, 2013, 835854. Seo, E. J., Lee, S. Y., Kang, S. S., & Jung, Y. S. (2013). Zizyphus jujuba and its active component jujuboside B inhibit platelet aggregation. Phytotherapy Research, 27(6), 829-834.Shahrajabian, M. H., Khoshkharam, M., Zandi, P., Sun, W., & Cheng, Q. (2019). Jujube, a super-fruit in traditional Chinese medicine, heading for modern pharmacological science. Journal of Medicinal Plants Studies, 7(4), 173-178.Shen, X., Tang, Y., Yang, R., Yu, L., Fang, T., & Duan, J. A. (2009). The protective effect of Zizyphus jujube fruit on carbon tetrachloride-induced hepatic injury in mice by anti-oxidative activities. Journal of ethnopharmacology, 122(3), 555–560.


10 Khasiat Daun Bawang Yang Anda Perlu Tahu

Apakah khasiat daun bawang kepada kesihatan? Artikel ini akan membincangkan beberapa khasiat daun bawang, kandungan nutrisi dan kompaun sihat di dalamnya.

Daun bawang atau nama saintifiknya, Allium fistulosum L. adalah tanaman yang berasal dari benua Asia terutama di kawasan Asia Tenggara seperti di China dan Jepun. Pada mulanya, daun bawang tumbuh secara liar. Namun demikian, Malaysia telah menjadikan penanaman daun bawang sebagai salah satu sumber ekonomi kerana daun bawang digunakan dalam masakan dan perubatan. Kira-kira 250 – 350 hektar tanah dijadikan untuk penenaman daun bawang. Di Malaysia, terdapat beberapa jenis bawang merah yang ditanaman iaitu jenis Siam, Indonesia dan India.

Daun bawaang adalah tanaman daun semusim kerana jangka hayat yang pendek. Tanaman ini berbentuk rumput atau rumpun dan ketinggiannya boleh mencecah 50 cm atau lebih mengikut vasriasi. Pokok daun bawang akan menghasilkan anak-anak baru sehingga menjadi rumpun. Secara morfologi, bahagian akar, batang, daun, bunga dan biji merupakan bahagian yang penting bagi daun bawang.

Pokok daun bawang mempunyai akar serabut pendek yang tumbuh dan menjalar ke semua arah dan sekitar permukaan tanah. Akar pokok daun bawang boleh memanjang kira-kira 8cm – 20cm. Akar daun bawang akan tumbuh dan berkembang dengan baik pada tanah yang gembur, subur, mudah menyerap air dan kedalaman tanah yang mencukupi. Akar daun bawang berfungsi sebagai penahan bagi tanaman ini agar kekal tegak dan untuk menyerap air.

Manakala batang daun bawang terdiri daripada dua jenis. Yang pertama, mempunyai ukuran yang sangat pendek dan terletak pada bahagian dasar di dalam tanah. Bahagian kedua pula bahagian batang yang kelihatan pada permukaan tanah.  Batang pokok daun bawang berfungsi untuk menyalurkan makanan dari akar ke seluruh bahagian tanaman.

Daun bawang dikatakan mempunyai kandungan nutrisi yang penting untuk kesihatan tubuh badan. Oleh itu, artikel kali ini akan membincangkan tentang khasiat daun bawang terhadap kesihatan.

Walaupun daun bawang dikategorikan sebagai tumbuhan, daun bawang turut mengandungi makronutrient dan mikronutrient sama seperti sumber makanan yang lain. Daun bawang mengandungi makronutrient seperti karbohidrat dan protein. Akan tetapi pada kuantiti yang sangat sedikit. Daun bawang turut membekalkan mikronutrient seperti vitamin dan mineral. Di bawah ini menunjukkan kandungan makronutrient dan mikronutrient dalam 15g daun bawang.

Kalori: 4.8kcalKarbohidrat: 1.1gSerat: 0.4gProtein: 0.3gLemak: 0gVimtain A: 3%Vitamin C: 5%Kalsium: 1%Zat Besi: 1%

Kandungan Berkhasiat Dalam Daun Bawang

Daun bawang mengandungi vitamin dan mineral yang penting untuk kesihatan. Kandungan vitamin A dalam daun bawang bertindak sebagai antioksidan yang berperanan dalam melawan keradangan dan kerosakan yang disebabkan oleh radikal bebas.

Vitamin A juga membantu dalam mengekalkan sistem imunisasi yang baik, melambatkan proses penuaan, meningkatkan tahap kesihatan penglihatan dan kulit serta meningkatkan kekuatan tulang.

Selain itu, daun bawang mengandungi vitamin C, iaitu vitamin yang larut dalam air. Vitamin C ini turut bertindak sebagai antioksidan yang membantu meningkatkan kesihatan jantung, mengekalkan sistem imunisasi, mengekalkan paras gula dalam darah dan melawan virus.

Vitamin C untuk mengurangkan risiko mendapat penyakit seperti demam, kanser, osteoarthritis dan penyakit degeneratif.

Daun bawang turut mengandungi vitamin K yang membantu dalam mengurangkan risiko pembentukan kalsium pada dinding saluran darah dan pada injap jantung. Vitamin K turut memainkan peranan dalam menangani masalah darah beku.

Kandungan kalium membanu dalam menstabilkan proses kimia dan elektrik dalam badan. Ini akan mengekalkan pengecutan otot dengan baik, menghantar maklumat melalui sistem saraf, mengekalkan paras gula dalam darah dan mengawal tekanan darah.

Asid folik yang merupakan vitamin B9 memainkan peranan dalam fungsi DNA dan bahan genetik yang lain. Asid folik turut membantu mengurangkan risiko kerosakan pada tiub neuron dalam kalangan bayi. Asid folik turut mengurangkan risiko kelahiran bayi kurang matang, kanser, penyakit jantung dan strok.

Zat besi dalam daun bawang turut membantu dalam pembentukan hemoglobin, pertumbuhan dan pembahagian sel serta meningkatkan metabolisme badan. Di samping itu, zat besi turut berperanan dalam mengekalkan fungsi endokrin dan otak, penghasilan tenaga serta kesihatan sistem imunisasi.

10 Khasiat Daun Bawang Dalam Kesihatan

1. Membantu dalam Mengurangkan Berat Badan

Daun bawang mengandungi kalori yang rendah tetapi tinggi dengan nutrisi yang menjadikannya pilihan untuk golongan yang sedang berdiet. Daun bawang membekalkan serat iaitu sebanyak 10% daripada keperluan serat untuk sehari.

Daun bawang membantu dalam mengurangkan berat badan kerana memberikan rasa kenyang lebih lama. Tambahan pula, pelbagai kajian menunjukkan bahawa daun bawang berpotensi dalam menukarkan ekspresi gen yang menyebabkan obesiti.

Kajian yang dijalankan pada haiwan ini menunjukkan bahawa haiwan yang diberikan ekstrak daun bawang selama 6.5 minggu, menunjukkan penurunan dalam berat badan dan sel lemak. Daun bawang turut meningkatkan paras protein yang spesifik yang membantu dalam memecahkan lemak. Pengambilan daun bawang dalam diet seharian membantu dalam mengelakkan obesiti abdomen daripada berlaku.

2. Membantu Dalam Membekukan Darah

Daun bawang mengandungi vitamin K dimana pengambilan setengah cawan daun bawang telah memenuhi keperluan vitamin K untuk sehari.

Vitamin K digelar sebagai bahan yang penting dalam membekukan darah. Pembekuan darah sangat diperlukan untuk mengelakkan berlakunya pendarahan yang berlebihan apabila berlakunya kecederaan.

Vitamin K akan menggalakan penghasilan plasma dan platelet yang merupakan dua komponen utama untuk pembekuan darah. Ketidakcukupan vitamin K yang menyebabkan seseorang itu mudah lebam pada permukaan kulit serta pendarahan daripada hidung dan gusi.

3. Menguatkan Sistem Imunisasi

Kajian menunjukkan bahawa daun bawang menguatkan sistem imunisasi yang penting dalam mengelakkan berlakunya penyakit dan jangkitan. Ini kerana daun bawang akan mengubah sel khusus dalam sistem imunisasi yang membantu dalam melawan bahan asing yang ditemui dalam badan serta mengelakkan berlakunya sebarang penyakit.

Kajian terhadap haiwan munjukkan bahawa haiwan yang diberikan daun bawang, tahap sistem imunisasi meningkat. Ini kerana daun bawang membantu dalam meningkatkan aktiviti sel imunisasi.

Kajian lain menunjukkan bahawa daun bawang meningkatkan penghasilan antibodi dalam melawan influenza. Ini kerana daun bawang membekalkan vitamin C yang merupakan antioksidan dalam meningkatkan sistem imunisasi dan mengelakkan berlakunya jangkitan.

Penyakit jantung adalah penyakit yang sering dihidapi oleh masyarakat di Malaysia dan menjadi salah satu penyebab kematian. Ekstrak daun bawang membantu dalam menyelesaikan masalah penyakit jantung seperti tinggi trigliserida, tinggi paras kolesterol dan kolesterol-LDL yang jahat.

Kajian lain turut meunjukkan bahawa ekstrak daun bawang digunakan pada haiwan, meningkatkan pengaliran darah. Oleh kerana daun bawang tinggi dengan vitamin K, daun bawang membantu dalam meningkatkan kesihatan jantung. Daun bawang menghalang pengerasan dinding arteri yang disebabkan oleh pembentukan kalsium pada dinding arteri.

Artikel Berkaitan: Simptom Sakit Jantung

Daun bawang yang membekalkan vitamin K turut membantu dalam menguatkan tulang. Vitamin K membantu dalam menghasilkan protein yang penting untuk mengekalkan kalsium dan meningkatkan kepadatan tulang. Kajian meunjukkan pesakit yang menghidap osteoporosis mengambil daun bawang dalam diet seharian.

Keputusan menunjukkan pengurangan risiko tulang parah dan meningkatkan kepadatan tulang. Pengambilan vitamin K yang tidak mencukupi akan meningkatkan risiko tulang patah dalam kalangan orang yang berusia. Vitamin K, vitamin D dan kalsium penting untuk meningkatkan kesihatan tulang.

6. Menghalang Pertumbuhan Sel Kanser

Daun bawang mengandungi sebatian yang menghalang pertumbuah sel kanser. Kajian menunjukkan bahawa daun bawang menghalang pertumbuahn sel kanser dalam haiwan yang mempunyai kanser usus.

Ini kerana daun bawang mengurangkan keradangan dan meningkatkan tempoh jangka hayat haiwan tersebut. Pengambilan daun bawang mampu untuk mengurangkan risiko kanser prostat sebanyak 30%. Ini kerana daun bawang mengandungi allisin yang berpotensi dalam melawan kanser.

Kajian lain turut menunukkan rawatan untuk penyakit kanser usus dengan menggunakan allisin telah menghalang pertumbuhan dan penyebaran sel kanser.

7. Meningkatkan Daya Penglihatan

Daun bawang sangat diperlukan untuk penghasilan rhodopsin yang merupakan sejenis protein yang penting untuk retina. Ini kerana rhodopsin membantu retina dalam menyerap lebih banyak cahaya, menghalang risiko rabun malam dan mempertajamkan lagi daya penglihatan. Daun bawang turut menghalang masalah berkaitan mata seperti katarak dan ulser kornea.

8. Mengekalkan Kesihatan Sistem Penghadaman

Daun bawang mengekalkan kesihatan sistem penghadaman kerana mempunyai kesan anti bakteria dan anti virus. Daun bawang membantu dalam menghapuskan bakteria jahat dalam usus yang menyebabkan cirit-birit. Selain itu, kandungan vitamin C membantu proses pencernaan dan penyerapan nutrisi. Ini akan mengurangkan risiko penghasilan najis yang cair dan sembelit.

9. Membantu Masalah Haid

Dysmenorrhea adalah penyakit yang dialami oleh wanita yang sedang haid. Wanita akan berasa sakit pada bahagian bawah abdomen. Kajian menunjukkan sakit yang dialami ini disebabkan oleh badan wanita itu menjadi sejuk. Pengambilan daun bawang akan memberikan hangat terhadap badan sama seperti halia, kayu manis, gula perang, bawang putih dan bawang besar.

10. Meningkatkan Kesihatan Kulit

Daun bawang membantu dalam meningkatkan kesihatan kulit kerana daun bawang mengandungi allisin. Sebatian ini menghalang kedutan pada kulit yang menyebabkan penuaan. Selain itu, allisin membantu dalam menjadikan kulit bersinar dan menjadikan tona kulit lebih sekata.

Selain itu, vitamin C dalam daun bawang dijadikan sebagai agen peluntur yang menjadikan kulit bersinar secara semulajadi. Vitamin C turut melawan radikal bebas dan meningkatkan kesihatan kulit.

Sebagai penutup tirai penulisan artikel kali ini, diharapkan agar dapat mengubah perspektif para pembaca terhadap khasiat daun bawang. Diharapkan juga agar daun bawang akan menjadi salah satu pilihan sayur-sayuran dalam diet seharian.

Pelbagai resepi boleh diolah dengan menggunakan daun bawang kerana baunya yang kuat dan rasanya yang sedap. Disamping dapat mempelbagaikan pilihan makanan, daun bawang turut membantu dalam meningkatkan kesihatan tubuh badan.

Khasiat Daun-daun yang lain

Health Benefits. (2012). Scallion Allium fistulosum.Tinjauan Pustaka. (2016). Sejarah Penanaman Bawang Daun.


Hukum Faraday: Definisi, Kegunaan dan Aplikasi

Sebelum mengetahui lebih lanjut mengenai Hukum Faraday, terlebih dahulu kita perlu mengetahui tentang elektrik dan magnet. Apakah kaitan elektrik dan magnet dalam Hukum Faraday? Artikel ini akan membincangkan lebih lanjut berkaitan Hukum Faraday.

Elektrik adalah tenaga yang terbentuk pada satu kawasan atau yang mengalir dari satu litar elektrik lengkap. Litar elektrik lengkap mengandungi 4 komponen asas iaitu sel kering, mentol, suis dan wayar. Sel kering membekalkan tenaga elektrik kepada litar, mentol menghasilkan cahaya apabila ada arus elektrik mengalir, suis pula berfungsi dalam melengkapkan sesuatu litar dan wayar pula membenarkan tenaga elektrik mengalir melaluinya. Terdapat dua jenis elektrik iaitu elektrik statik dan arus elektrik.

Elektrik statik melibatkan suatu benda yang tidak bergerak tapi wujud medan elektrik. Arus elektrik pula membawa maksud elektrik yang bergerak dan mengalir. Contoh fenomena elektrik statik dalam kehidupan seharian ialah apabila sebatang sikat yang bercas didekatkan dengan cebisan kertas, ia akan tertarik ke sikat dan rambut tertarik oleh belon yang bercas apabila kita menggosok belon pada rambut dan menarik belon tersebut, rambut akan menegak ke atas.

Seterusnya, peralatan elektrik, kipas, periuk elektrik, telivisyen dan sebagainya akan dapat berfungsi dengan adanya arus elektrik. Elektrik akan bergerak dan mengalir sepanjang wayar dan litar. Litar bersiri dimana litar yang hanya mempunyai satu laluan sahaja untuk tenaga elektrik mengalir. Litar selari pula litar yang dipasang secara bertingkat atau mempunyai banyak laluan wayar untuk tenaga elektrik mengalir.

Kebanyakan premis dan juga rumah dipasang secara selari kerana kelebihannya yang tersendiri iaitu jika salah satu mentol terbakar, mentol yang lain masih menyala, jika mentol lain ditambah ke dalam litar kecerahan mentol juga akan sama. Litar bersiri tidak sesuai dipasang dirumah ataupun premis kerana kekurangannya, jika satu mentol terbakar mentol yang lain turut terbakar.

Magnet diperbuat daripada bahan seperti besi, keluli, kobalt dan nikel digunakan secara meluas dalam kehidupan seharian. Umum mengetahui sifat magnet yang boleh menarik bahan magnet yang lain. Selain itu ciri-ciri lain magnet ialah berkutub (kutub utara dan kutub selatan), kutub sama jenis menolak manakala kutub berlainan jenis akan menarik. Medan magnet akan wujud dimana kawasan di sekitar magnet yang wujud kesan daya oleh magnet tersebut. Corak medan magnet boleh ditentukan menggunakan serbuk besi ataupun kompas.

Ciri-ciri medan magnet ialah garisan medan magnet mengarah dari kutub utara ke kutub selatan magnet, garisan medan magnet tidak akan bertembung atau bersilang dan garisan medan magnet lebih rapat antara satu sama lain di kawasan yang mempunyai medan magnet yang lebih kuat. Gambar di bawah menunjukkan corak medan magnet yang terbentuk di kutub utara dan kutub selatan magnet.

Elektrik mempunyai cas positif dan cas negatif yang menghasilkan arus ataupun medan elektrik. Magnet pula mempunyai kutub utara dan kutub selatan yang menghasilkan medan magnet. Seorang ahli fizik telah menemui bahawa arus elektrik ada kaitan dengan magnet.

Michael Faraday (1791-1867) seorang ahli kimia dan fizik telah menyumbang ilmunya dalam bidang elektromagnet dan elektrokimia. Beliau telah menemui kaitan antara arus elektrik dengan magnet.

Arus elektrik boleh menghasilkan medan magnet. Bagaimana elektromagnet berlaku? Elektromagnet ialah suatu alat yang bertindak sebagai satu magnet apabila arus mengalir melalui dawai. Apabila tiada arus mengalir dalam dawai, alat itu tiada sifat kemagnetannya.

Oleh itu, elektromagnet juga dikenali sebagai magnet sementara. Corak medan magnet bergantung kepada bentuk konduktor yang digunakan iaitu samaada dawai lurus, gegelung ataupun solenoid. Arah medan magnet pula bergantung pada arah arus yang boleh ditentukan menggunakan Petua Genggaman Tangan Kanan. Ibu jari menunjukkan arah arus dan jari-jari lain menunjukkan arah medan magnet yang melalui konduktor.

Pernahkah kita terfikir bagaimana proses kita memperolehi tenaga elektrik? Sumber tenaga elektrik yang diguna pakai melalui empangan hidroelektrik, minyak dan juga nuklear yang mengguna pakai satu konsep yang dinamakan aruhan elektromagnet.

Bagaimana proses aruhan elektromagnet ini berlaku sehingga kita dapat tenaga elektrik dan boleh menjalani kehidupan seharian? Secara definisinya, aruhan elektromagnet ialah penghasilan arus aruhan atau daya gerak elektrik akibat pemotongan fluks magnet oleh satu konduktor.

Fluks magnet dimanana terbentuknya garis-garis medan magnet yang melalui suatu permukaan. Apakah maksud pemotongan fluks magnet? Wayar atau konduktor yang bergerak telah memotong garisan fluks magnet. Hasil pemotongan fluks magnet inilah menghasilkan segala jenis tenaga elektrik yang kita gunakan dalam kehidupan seharian.

Michael Faraday telah menemui perkaitan penting antara elektrik dan magnet iaitu aruhan elektromagnet yang ditemui pada tahun 1831. Michael Faraday telah mencipta satu hukum yang dipanggil Hukum Faraday

Hukum Faraday adalah bermaksud daya gerak elektrik berkadar terus dengan kadar pemotongan garis-garis medan magnet.

Tanpa menggunakan sel kering, arus elektrik tetap terhasil apabilanya terjadinya aruhan elektromagnet. Gerakan relatif antara konduktor dan magnet menghasilkan aruhan elektromagnet.

Terdapat dua cara gerakan relatif iaitu pertama dengan menggerakkan konduktor ke dalam magnet secara cepat ataupun menggerakkan magnet ke dalam konduktor. Yang kedua, menggerakkan magnet ke dalam solenoid atau sebaliknya.

Dua cara inilah yang dimaksudkan dengan gerakan relatif. Kesimpulannya, aruhan elektromagnet akan terhasil apabila ada gerakan relatif antara magnet dan konduktor elektrik. Arus aruhan yang terhasil boleh ditentukan dengan membuat perhatian pada pesongan jarum galvanometer. Pesongan jarum galvanometer yang bertambah menunjukkan bahawa arus aruhan yang terhasil meningkat.

Rajah di bawah menunjukkan sebatang dawai kuprum digerakkan merentasi fluks magnet. Apabila dawai tersebut merentasi fluks magnet, suatu daya gerak elektrik teraruh dalam dawai itu. Pesongan jarum galvanometer menunjukkan arus aruhan terhasil.

Cara untuk Meningkatkan Arus

Ada tiga cara yang boleh dilakukan bagi meningkatkan arus aruhan.

1. Laju gerakan relatif antara magnet dan konduktor bertambah

Laju gerakan maksudnya gerakan antara magnet dan konduktor. Semakin laju gerakan magnet tersebut semakin bertambah arus yang terhasil.

2. Kekuatan magnet bertambah

Gunakan magnet yang kuat untuk penghasilan arus elektrik yang besar. Semakin besar kekuatan magnet semakin bertambah arus aruhan yang terhasil.

3. Bilangan lilitan solenoid bertambah

Arus yang terhasil adalah lebih tinggi untuk lilitan solenoid yang banyak berbanding bilangan lilitan solenoid yang sedikit.

Hukum Faraday adalah kaitan antara, elektrik, magnet dan keelektromagnetan. Gabungan elektrik yang menggunakan dawai kuprum atau solenoid dan magnet menunjukkan arus elektrik boleh mengalir walaupun tanpa kehadiran sel kering.

Aruhan elektromagnet dapat membantu kita dalam mendapatkan tenaga elektrik daripada prosesnya dalam empangan hidroelektrik, nuklear dan juga proses kincir angin. Antara aplikasi aruhan elektromagnet ialah dinamo elektrik, generator dan penjanakuasa elektrik.

Kesemua kajian yang canggih oleh ahli fizik terdahulu memudahkan proses untuk kita mendapatkan tenaga elektrik. Sehubungan dengan itu, kita mestilah menggunakan segala kemudahan ini dengan jimat dan berhati-hati.

Prinsip fizik yang lain:

Prinsip BernoulliPrinsip ArchimedesHukum Newton

Buku Teks Fizik KSSM Tingkatan 5Cikgu Khairul Anuar. “Keelektromagnetan” Modul Pengajaran Fizik Tingkatan 5 2013


10 Khasiat Coklat Yang Anda Perlu Tahu

Apakah khasiat coklat kepada kesihatan? Artikel ini akan membincangkan beberapa khasiat coklat, kandungan nutrisi dan kompaun sihat di dalamnya

Siapa sahaja yang tidak gemar akan coklat? Coklat umumnya digemari ramai tanpa mengira peringkat usia dan masyarakat dan makanan ini sering dijadikan sebagai comfort food.  Antara jenis coklat yang tidak asing lagi ialah coklat gelap, coklat susu dan coklat putih. Coklat dihasilkan daripada pemprosesan bji koko yang dipetik dari pokok koko atau dikenali sebagai Theobroma cacao.

Biji koko ini bukan sahaja digunakan untuk penghasillan coklat, malah turut digunakan secara meluas di dalam industri seperti penghasilan minuman, gula-gula, produk bakeri dan malah turut digunakan untuk penghasilan produk penjagaan diri.

Pelbagai kajian telah dijalankan untuk mengkaji kebaikan yang terdapat pada coklat. Oleh itu, artikel ini akan membincangkan dengan lebih lanjut akan kebaikan coklat terhadap kesihatan.

Berikut merupakan kandungan nutrisi yang boleh didapati di dalam setiap 1 bar (44 g) coklat susu.

Kalori: 235kcalKarbohidrat: 26gProtein: 3.4gLemak: 13gNatrium: 34.8mgKalium: 163.7mgKafein: 8.8mg

Setiap 44 g coklat susu mempunyai 235 kcal tenaga, 26 g karbohidrat, 3.4 g protein, 13 g lemak, 34.8 mg natrium, 163.7 mg kalium dan 8.8 mg kafein.

Coklat merupakan sejenis makanan yang kaya dengan antioksida yang dapat mencegah kerosakkan sel yang diakibatkan oleh radikal bebas.

Selain itu, coklat turut mengandungi kandungan flavonoid seperti epicatechin, catechin and procyanidins yang bersifat anti oksida.

Epicatechin dikatakan dapat meningkatkan kesihatan kardiovaskular kerana ianya akan menghasilkan kesan anti-trombotik pada tubuh badan. Flavonoid yang terkandung di dalam coklat mempunyai pelbagai kebaikan seperti merendahkan paras tekanan darah dan mengekalkan kesihatan salur darah.

10 Khasiat Coklat kepada Kesihatan

Berikut merupakan kebaikan yang ditawarkan coklat terhadap kesihatan.

1. Mengawal tekanan darah

Pernahkah anda mendengar bahawa coklat gelap dapat mengawal tekanan darah? Hal ini kerana kandungan flavanolnya yang tinggi mempunyai sifat anti-hipertensi.

Terdapat kajian yang telah dijalankan untuk mengkaji kesan pengambilan coklat gelap ke atas pengawalan tekanan darah peserta dan kajian ini mendapati bahawa pengambilan coklat gelap dapat membantu  untuk menurunkan tekanan darah peserta.

Artikel Berkaitan: Darah Tinggi

2. Mengurangkan risiko diabetes

Apa kaitan antara coklat dan risiko untuk mendapat diabetes? Coklat dikatakan mempunyai komponen yang dapat meningkatkan sensitiviti insulin.

Kajian mendapati bahawa golongan sihat yang mengambil coklat di dalam kuantiti yang sederhana mempunyai risiko yang rendah untuk mendapat penyakit diabetes.

Artikel Berkaitan: Kencing Manis

3. Bersifat anti obesiti

Obesiti ataupun berat badan yang berlebihan merupakan salah satu masalah kesihatan yang dapat meningkatkan risiko untuk mendapat penyakit-penyakit lain seperti diabetes dan tekanan darah tinggi.

Kajian telah menunjukkan bahawa coklat merupakan salah satu makanan yang dapat mencegah obesiti. Satu kajian telah dijalankan terhadap haiwan dan kajian ini mendapati bahawa pengambilan coklat dapat mencegah obesiti yang disebabkan oleh diet tinggi lemak dengan mengurangkan penghasilan asid lemak dan memodulasi metabolisma lemak.

4. Meningkatkan fungsi kognitif

Kajian telah dijalankan untuk mengkaji kesan pengambilan makanan yang kaya dengan sumber flavonoid dan fungsi kognitif. Kajian ini mendapati bahawa pengmbilan makanan seperti coklat yang kaya dengan flavonoid telah meningkatkan fungsi kognitif peserta di dalam kajian.

5. Mengurangkan risiko strok

Strok atau dikenali sebagai angin ahmar merupakan keadaan di mana pesakit mengalami masalah salur darah tersumbat atau pecah di lalu mengakibatkan bekalan oksigen ke otak terganggu.

Hubungan antara pengambilan coklat dan risiko untuk mendapat strok telah dikaji dan ianya didapati bahawa pengambilan coklat di dalam kuantiti yang sederhana dapat mengurangkan risiko untuk mendapat strok.

Artikel berkaitan: Angin Ahmar

6. Mengurangkan paras kolesterol di dalam darah

Terdapat dua jenis kolesterol di dalam darah kita iaitu kolesterol baik seperti HDL dan kolesterol tidak baik seperti LDL dan TG. Paras kolesterol tidak baik yang tinggi dapat meningkatkan risiko untuk mendapat masalah jantung dan serangan angin ahmar.

Kajian telah mendapati bahawa pengambilan coklat yang mengandungi sterol tumbuhan dan flavanol dapat mengurangkan paras kolesterol yang tidak baik.

Artikel Berkaitan: Kolesterol Tinggi

Pasti anda sering mendengar bahawa pengambilan cokat dapat meningkatkan mood dan menjadikan kita lebih gembira. Kajian telah dijalankan untuk mengkaji kesan pengambilan  coklat ke atas mood peserta. Kajian ini mendapati bahawa pengambilan coklat secara dengan menggunakan teknik mindful eating dapat meningkatkan mood positif.

8. Mengurangkan risiko demensia (penyakit nyanyuk)

Demensia ataupun lebih dikenali sebagai penyakit nyanyuk merupakan keadaan di mana pesakit mengalami masalah kehilangan ingatan dan kekeliruan. Kajian telah menunjukkan bahawa pengambilan makanan yang tinggi flavonoid seperti coklat dapat mengurankan risiko untuk mendapat dementia.

9. Mengurangkan risiko pre-eklampsia

Pre-eklampsia adalah salah satu komplikasi kehamilan di mana ibu akan mengalami tekanan darah yang tinggi dan berlaku selepas minggu ke-20 kehamilan. Kajian telah dijalankan untuk mengkaji kesan pengambilan coklat dan risiko untuk mendapat pre-eklampsia dan kajian ini mendapati risiko untuk mendapat komplikasi ini berkurang dengan pengambilan coklat melebihi 5 hidangan seminggu semasa 3 bulan pertama kehamilan.

10. Bersifat anti oksida

Antioksidan dapat melindungi sel-sel dari kerosakkan yang disebabkan oleh radikal bebas. Selain dari kandungan flavonoid, coklat turut mengandungi epicatechin dan quercetin yang mempunyai sifat anti kanser.

Konklusinya, pengambilan coklat secara bersederhana mampu untuk memberikan kebaikan kepada kesihatan tubuh badan kita. Pengambilan yang berlebihan sudah pasti akan memudaratkan kesihatan terutamanya bagi mereka yang sudah mempunyai penyakit dan masalah kesihatan. Pemilihan produk coklat yang tepat dan sihat pasti dapat memberikan kebaikan terhadap kesihatan.

Diharapkan artikel khasiat coklat ini dapat memberikan maklumat kepada anda berkenaan kebaikan dan khasiat coklat kepada kesihatan badan.

Khasiat Makanan yang Lain

Allen, R. R., Carson, L., Kwik-Uribe, C., Evans, E. M., & Erdman, J. W., Jr (2008). Daily consumption of a dark chocolate containing flavanols and added sterol esters affects cardiovascular risk factors in a normotensive population with elevated cholesterol. The Journal of nutrition, 138(4), 725–731.Commenges, D., Scotet, V., Renaud, S. et al. Intake of flavonoids and risk of dementia. Eur J Epidemiol 16, 357–363 (2000). Greenberg, J. A. (2015). Chocolate intake and diabetes risk. Clinical Nutrition, 34(1), 129-133.Latif R. (2013). Chocolate/cocoa and human health: a review. The Netherlands journal of medicine, 71(2), 63–68.Larsson, S. C., Virtamo, J., & Wolk, A. (2012). Chocolate consumption and risk of stroke: a prospective cohort of men and meta-analysis. Neurology, 79(12), 1223–1229. Matsui, N., Ito, R., Nishimura, E., Yoshikawa, M., Kato, M., Kamei, M., Shibata, H., Matsumoto, I., Abe, K., & Hashizume, S. (2005). Ingested cocoa can prevent high-fat diet-induced obesity by regulating the expression of genes for fatty acid metabolism. Nutrition (Burbank, Los Angeles County, Calif.), 21(5), 594–601Triche, E. W., Grosso, L. M., Belanger, K., Darefsky, A. S., Benowitz, N. L., & Bracken, M. B. (2008). Chocolate consumption in pregnancy and reduced likelihood of preeclampsia. Epidemiology (Cambridge, Mass.), 19(3), 459–464. Meier, B. P., Noll, S. W., & Molokwu, O. J. (2017). The sweet life: the effect of mindful chocolate consumption on mood. Appetite, 108, 21-27.Nurk, E., Refsum, H., Drevon, C. A., Tell, G. S., Nygaard, H. A., Engedal, K., & Smith, A. D. (2009). Intake of flavonoid-rich wine, tea, and chocolate by elderly men and women is associated with better cognitive test performance. The Journal of nutrition, 139(1), 120–127.Steffen Desch, Daniela Kobler, Johanna Schmidt, Melanie Sonnabend, Volker Adams, Mahdi Sareban, Ingo Eitel, Matthias Blüher, Gerhard Schuler, Holger Thiele, Low vs. Higher-Dose Dark Chocolate and Blood Pressure in Cardiovascular High-Risk Patients, American Journal of Hypertension, Volume 23, Issue 6, June 2010, Pages 694–700


10 Khasiat Daun Betik Yang Anda Perlu Tahu

Apakah khasiat daun betik pada kesihatan? Artikel ini akan membincangkan beberapa khasiat daun betik, kandungan nutrisi dan kompuan sihat di dalamnya.

Pokok betik merupakan sejenis pokok yang mempunyai ketinggian antara 5 ke 10 meter dan mudah didapati di negara kita. Tumbuhan ini dikatakan berasal dari Selatan Mexico, Amerika tengah dan utara Amerika Selatan.

Tahukah anda bahawa selain daripada buah betik yang mempunyai pelbagai kebaikan terhadap kesihatan, daunnya juga turut bermanfaat untuk kesihatan kita.

Sering kali kita mendengar bahawa daun betik digunakan secara tradisional untuk merawat demam denggi. Namun begitu, adakah ini sahaja kebaikan yang ditawarkan oleh daun betik?

Bagaimana pula dengan kandungan dan komponen berkhasiat yang terdapat pada daun betik? Artikel ini akan membincangkan dengan lebih lanjut akan kebaikan daun betik ini.

Jadual di bawah menunjukkan kandungan nutrisi yang terdapat pada daun betik.

Komponen Berkhasiat Daun Betik

Antara komponen berkhasiat yang terkandung di dalam daun betik ialah alkaloid. Alkaloid dikatakan terdiri daripada quinine, iaitu sejenis komponen yang bersifat anti-malaria. Kandungan vitamin C di dalam daun betik pula dikatakan dapat merawat selsema dan penyakit-penyakit lain.

Selain itu, daun betik mengandungi kandungan mineral yang tinggi seperti kalsium, magnesium, natrium, kalium dan ferum di mana ianya merupakan komponen-komponen yang diperlukan untuk proses pembekuan darah, fungsi jantung dan sistem saraf.

10 Khasiat Daun Betik Terhadap Kesihatan

Berikut merupakan kebaikan yang ditawarkan oleh daun betik terhadap kesihatan

1. Merawat penyakit demam denggi

Secara tradisionalnya, daun betik sering digunakan untuk merawat penyakit demam denggi. Penyakit demam denggi adalah salah satu penyakit yang disebabkan oleh virus denggi yang disebarkan melalui nyamuk aedes.

Salah satu kajian telah menemukan bahawa pemberian air ekstrak daun betik kepada pesakit demam denggi dapat membantu untuk meningkatkan paras platelet, sel darah putih dan neutrofil di dalam badan di mana komponen-komponen ini mempunyai fungsi yang penting untuk sistem imunisasi tubuh badan.

Artikel berkaitan: Simptom demam denggi

2. Bersifat anti tumor

Daun betik dikatakan mempunyai sifat anti kanser di mana ianya telah digunakan oleh masyarakat Australia untuk tujuan pencegahan kanser.

Kajian mendapati bahawa ekstrak daun betik mampu untuk menyekat aktivit sel tumor sekaligus mencegah pembentukkan tumor.

3. Mengawal paras gula

Penyakit diabetes ataupun kencing manis sering dikaitkan dengan paras gula di dalam darah. Daun buah betik dikatakan mempunyai potensi untuk mengawal paras gula di dalam dan digunakan secara tradisional untuk merawat masalah ini.

Satu kajian yang dijalankan terhadap haiwan menemui bahawa pemberian ekstrak daun betik paras gula di dalam haiwan yang mempunya diabetes.

Artikel Berkaitan: Punca Kencing Manis

4. Bersifat anti bakteria

Umum mengetahui bahawa jangkitan bakteria mampu untuk mengundang pelbagai masalah kesihatan kepada manusia. Kajian telah dijalankan untuk mengkaji kesan antibakteria daun betik ke atas aktiviti bakteria. Kajian ini mendapati bahawa ekstrak daun betik dapat menghalang aktiviti bakteria gram negatif and salmonella typhi.

5. Anti radang dan inflamasi

Satu kajian telah dijalankan ke atas haiwan untuk mengkaji sifat anti radang yang terdapat pada daun betik. Haiwan ini diberi ekstrak daun betik sebanyak 25-200 mg/kg secara oral. Kajian mendapati bahawa pemberian ekstrak dapat mengurangkan pengumpulan cecair ataupun edema pada bahagian kaki haiwan tersebut.

6. Bersifat analgetik (tahan sakit)

Aktiviti dan sifat analgetik ekstrak daun betik telah dikaji keatas model haiwan menggunakan kesakitan yang disebabkan oleh asid asetik. Kajian ini mendapat bahawa pemberian ekstrak daun betik pada dos 0.175, 0.35 dan 0.7 mg/kg berat badan mampu untuk menghasilkan sifat analgetic.

Antara salah satu enzim yang bermanfaat yang ada pada pokok betik ialah enzim papain dan chymonpapain. Kedua-dua enzim ini dikatakan dapat membantu pencernaan dan mencegah sembelit. Kandungan komponen yang bersifat anti-inflamasi juga dapat mencegah keradangan sistem penghadaman.

8. Membantu pertumbuhan rambut

Daun betik telah digunakan secara tradisional untuk membantu dan menggalakkan pertumbuhan rambut. Ianya turut digunakan secara topikal untuk menjaga kesihatan kulit kepala. Hal ini kerana kandungan antioksidanya dan sifat anti kulatnya dikaitkan dengan pencegahan pembentukan kelemumur. Namun begitu, masih tiada kajian yang kukuh dijalankan untuk membuktikan hal ini.

9. Menjaga kesihatan kulit

Selain daripada membantu sistem penghadaman, kandungan enzim papain di dalamnya juga mampu untuk mengangkat sel-sel kulit mati, mencegah pori tersumbat dan pembentukan rambut dan jerawat pada wajah.

10. Mengurangkan kesakitan ketika haid

Daun betik juga digunakan secara tradisional untuk merawat kesakitan semasa haid. Ini kerana daun betik dikatakan mampu untuk mengawal keseimbangan hormon dan melancarkan kitaran haid.

Konklusinya, walaupun terdapat banyak kebaikan daun betik yang disenaraikan, namun kebanyakkan kajian yang dijalankan adalah terhadap model haiwan dan bukannya terhadap manusia.

Oleh itu, anda haruslah mendapatkan nasihat daripada pakar perubatan terlebih dahulu sebelum mengamalkan apa-apa perubatan kerana dikhuatiri mampu untuk menjejaskan kesihatan anda.

Khasiat Daun-daun yang lain

Ahmad, N., Fazal, H., Ayaz, M., Abbasi, B. H., Mohammad, I., & Fazal, L. (2011). Dengue fever treatment with Carica papaya leaves extracts. Asian Pacific journal of tropical biomedicine, 1(4), 330–333. Ayoola, P. B., & Adeyeye, A. (2010). Phytochemical and nutrient evaluation of Carica papaya (pawpaw) leaves. Ijrras, 5(3), 325-328.Hasimun, P., & Ernasari, G. I. (2014). Analgetic Activity of papaya (carica papaya l.) leaves extract. Procedia Chemistry, 13, 147-149.Hill, A. (2020, April 15). 7 Emerging Benefits and Uses of Papaya Leaf. Healthline. Juárez-Rojop, I.E., Díaz-Zagoya, J.C., Ble-Castillo, J.L. et al. Hypoglycemic effect of Carica papaya leaves in streptozotocin-induced diabetic rats. BMC Complement Altern Med 12, 236 (2012). Nirosha, N., & Mangalanayaki, R. (2013). Antibacterial activity of leaves and stem extract of Carica papaya L. International journal of advances in pharmacy, biology and chemistry, 2(3), 473-476.Owoyele, B.V., Adebukola, O.M., Funmilayo, A.A. et al. Anti-inflammatory activities of ethanolic extract of Carica papaya leaves. Inflammopharmacol 16, 168–173 (2008).Ugo, N. J., Ade, A. R., & Joy, A. T. (2019). Nutrient Composition of Carica Papaya Leaves Extracts. Journal of Food Science and Nutrition Research, 2(3), 274-282.


10 Khasiat Cuka Epal Yang Anda Perlu Tahu

Apakah khasiat cuka epal pada kesihatan? Artikel ini membincangkan beberapa khasiat, kandungan nutrisi dan kompaun sihat di dalam cuka epal

Cuka epal atau dikenali sebagai tuak epal, adalah sejenis cuka yang diperbuat daripada buah epal. Cuka epal adalah jus daripada buah epal yang telah dilenyek sehingga hancur dan telah menjalani proses fermentasi. Bakteria dan yis ditambah ke dalam jus buah epal untuk memulakan proses fermentasi.

Gula yang terkandung dalam jus buah epal akan ditukarkan kepada alkohol. Selepas proses fermentasi berlaku, alkohol akan bertukar kepada cuka oleh bakteria yang menghasilkan asid asetik. Asid asetik dan asid malik adalah dua asid yang memberikan rasa masam kepada cuka.

Cuka epal adalah salah satu cuka tradisional yang terdapat di seluruh dunia. Cuka tradisional yang dihasilkan pada zaman dahulu berbeza mengikut adat dan budaya. Sebagai contoh, cuka balsamik yang berasal daripada Modena, Itali. Cuka ini terhasil daripada anggur putih Trebbiano.

Manakala di Asia pula, cuka tradisional dihasilkan daripada beras. Di India dan Filipina, kelapa dan tebu digunakan untuk memproses cuka tradisional. Di negara Timur Tengah, cuka tradisional yang terkenal adalah cuka yang berasal dari kurma.

Mengikut kajian, terdapat pelbagai khasiat yang terkandung dalam cuka epal. Sebagai contoh, menghasilkan kesan anti mikroorganisma, menghalang keradangan dan berlakunya tekanan darah tinggi. Ini kerana cuka epal dikatakan mampu mengurangkan paras kolesterol dan menurunkan tekanan darah sistolik.

Selain itu, cuka epal dikatakan berpotensi dalam meningkatkan penyerapan kalsium dan mengurangkan kerintangan, mengurangkan indeks glisemik karbohidrat untuk golongan yang menghidap penyakit kencing manis ataupun tidak.

Oleh itu, dalam artikel kali ini, kita akan mengenali lebih mendalam mengenai cuka epal. Kita akan belajar mengenai kandungan berkhasiat dalam cuka epal yang membantu meningkatkan tahap kesihatan kita. Kita juga akan belajar mengenai kandungan  makronutrient dan mikronutrient dalam cuka epal dan khasiat cuka epal kepada kesihatan.

Komposisi nutrisi utama dalam cuka epal adalah air yang membentuk 94% daripada jumlah makronutrient. Menariknya, hanya 1g karbohidrat yang terkandung dalam cuka epal ini. Cuka epal ini turut tidak mengandungi sebarang protein dan lemak. Satu sudu cuka epal ini hanya membekalkan 3 kcal tenaga.

Bagi mikronutrient pula, cuka epal mengandungi vitamin seperti vitamin B1 (thiamin), vitamin B2 (riboflavin), vitamin B3 (niasin), vitamin B5 (asid pantotenik), asid folik dan vitamin C. Cuka epal turut mengandungi mineral seperti natrium fosforus, kalium, kalsium, zat besi dan magnesium. Berikut merupakan kandungan makronutrient dan mikronutrient dalam 100g cuka epal.

Kalori: 21kcalKarbohidrat: 1gProtein: 0gLemak: 0gNatrium: 5mgKalsium: 7mgKalium: 73mg

Kandungan Berkhasiat Dalam Cuka Epal

Cuka epal mengandungi asid asetik dan asid malik yang menghasilkan rasa masam.

Asid asetik adalah asid yang berkuasa untuk membunuh bakteria dan menggalakkan pertumbuhan bakteria baik pada masa yang sama.

Ini kerana asid asetik akan membunuh bakteria yang tidak diperlukan apabila asid asetik ini bersentuhan dengan bakteria tersebut. Asid asetik ini menjadi antibiotik semulajadi yang melawan bakteria jahat.

Asid malik pula adalah bahan semulajadi dalam buah epal dan terhasil apabila karbohidrat ditukarkan kepada tenaga. Asid malik digunakan secara meluas dalam produk penjagaan kulit.

Ini kerana asid malik berpotensi dalam mengurangkan tanda penuaan, menggantikan sel kulit mati dengan sel kulit yang baru, membantu dalam merawat jerawat dan mengekalkan kelembapan kulit.

Kajian dijalankan seawal tahun 1990-an dan awal 2000 yang menunjukkan bahawa malik asid meningkatkan penghasilan kolagen dan mengurangkan tanda penuaan.

Selain itu, cuka epal merupakan sumber polifenol yang terbaik. Polifenol adalah antioksidan yang melawan radikal bebas dan meningkatkan tahap kesihatan sistem penghadaman. Asid hidroksisinnamik dalam polifenol utama dalam cuka epal selain daripada asid klorogenik, asid kaffik, asid ferulik dan asid p-koumarik.

Namun demikian, kandungan sebatian fenolik yang difermentasi oleh probiotik berbeza mengikut jenis epal. Sebatian fenolik ini membantu dalam menghalang penyakit seperti sakit jantung, kanser, penyakit neurodegeneratif seperti Alzheimer, osteoporosis dan penyakit kencing manis.

10 Khasiat Cuka Epal Pada Kesihatan

1. Memberikan Rasa Kenyang Lebih Lama

Cuka epal membantu dalam memberikan rasa kenyang lebih lama dengan melambatkan proses pencernaan. Ini akan memperlahankan penyerapan makanan ke dalam saluran darah.

Kajian menunjukkan pengambilan dua sudu besar cuka makan akan menjadikan makanan kekal dalam perut lebih lama berbanding dengan pengambilan air putih.

2. Membantu Dalam Mengurangkan Berat Badan

Cuka epal menjadi pilihan golongan yang ingin menurunkan berat badan. Ini kerana cuka epal mengandungi kalori yang rendah. 1ml cuka epal hanya memberikan 0.2kcal tenaga.

Terdapat kajian terhadap manusia menunjukkan bahawa kumpulan pertama yang mengambil satu sudu cuka epal semasa makan tengah hari dan makan malam, ditambah pula pengurangan kalori sebanyak 250 kcal sehari menunjukkan pengurangan sebanyak 17kg dalam 12 minggu.

Manakala kumpulan dua tidak mengambil cuka epal dalam diet seharian. Keputusan menunjukkan bahawa kumpulan dua hanya berjaya menurunkan berat badan sebanyak 10kg.

3. Melindungi Daripada Jangkitan

Cuka epal membantu dalam melawan jangkitan. Hippocrates yang merupakan bapa perubatan pernah mencadangkan cuka untuk mengubati ulser mulut dan kudis.

Hippocrates turut menacadangkan ubat Oxymel yang mengandungi madu dan cuka untuk pesakit yang batuk tanpa henti.

Kajian pada masa kini menunjukkan bahawa cuka epal berpotensi dalam menghalang pertumbuhan bakteria seperti Escherichia coli, Enterococcus atau bakteria Bacteroides fragilis, Stphylococcus aureus dan Pseudomonas aeruginosa. Cuka epal turut digunakan untuk membersihkan mulut tanpa menyebabkan kerosakan pada mukus.

4. Mengawal Tekanan Darah

Kajian menunjukkan bahawa cuka epal membantu dalam mengawal tekanan darah. Satu kajian terhadap haiwan dijalankan dan keputusan menunjukkan terdapat pengurangan pada tekanan darah sistolik (kira-kira 20mm Hg) pada haiwan yang diberikan cuka epal (anggaran 0.86 mmol untuk 6 minggu).

Pengurangan tekanan darah sistolik disebabkan oleh pengurangan aktiviti renin dalam plasma dan kepekatan aldosteron plasma. Selain itu, pengurangan tekanan darah disebabkan oleh penyerapan kalsium yang efisyen.

Artikel Berkaitan: Punca Darah Tinggi

5. Melindungi Daripada Penyakit Kanser

Cuka epal merupakan sumber polifenol, sebatian yang melindungi badan daripada tekanan oksidatif. Pengambilan polifenol akan meningkatkan perlindungan antoksidan dalam sel dan mengurangkan risiko kanser.

Kajian menunjukkan bahawa sebatian fenolik dan aktiviti antioksidan dalam cuka epal sama seperti aktiviti antioksidan dalam vitamin E. Bahkan, aktiviti antioksidan dalam cuka epal lebih tinggi daripada ekstrak cuka yang lain.

6. Mengawal Paras Gula

Kesan anti glisemik dalam cuka epal dikenal pasti pada tahun 1988. Kajian terhadap haiwan menunjukkan bahawa terdapat pengurangan paras gula dalam darah iaitu sebanyak 2%. Asid asetik dalam cuka epal yang memberikan kesan kepada paras gula selepas makan dan insulinemia.

Satu kajian dijalankan terhadap manusia diberikan satu keping roti dan tiga cuka epal dengan jumlah yang berbeza. Selepas 30 minit makan, kepekatan gula dalam darah telah berkurangan . Pengambilan cuka epal yang lebih tinggi telah menurunkan kepekatan gula dalam darah dengan lebih tinggi.

Artikel Berkaitan: Simptom Kencing Manis

7. Mengurangkan Sakit Sendi

Cuka epal turut digunakan untuk merawat penyakit arthritis dan sakit sendi. Ini kerana kandungan mineral yang tidak mencukupi akan menyebabkan sakit sendi menjadi lebih serious. Cuka epal mengandungi kalsium, magnesium kalium dan fosforus yang diperlukan oleh badan. Jadi, pengambilan cuka epal akan mengurangkan sakit sendi.

Tambahan pula, magnesium dalam cuka epal akan membantu tulang menyerap kalsium yang penting untuk tulang yang kuat. Kajian menunjukkan pengambilan segelas air yang ditambah dengan dua sudu cuka epal dan dua sudu madu sebanyak 3 kali dalam sehari dapat membantu mengurangkan penyakit arthritis.

8. Mengawal pH Dalam Badan

Beberapa ahli pengkaji menyarankan penggunaan cuka epal untuk mengekalkan keseimbangan antara asid dan alkali. . Paras pH yang normal adalah antara 7.35 hingga 7.45. Namun demikian, diet yang tinggi dengan alkali akan menyebabkan darah menjadi alkali.

Akan tetapi, pengambilan makanan yang tinggi asid pula menyebabkan kekurangan tenaga, penghasilan mukus secara berlebihan, berlaku jangkitan, sakit kepala, sakit tekak, alergi dan meningkatkan risiko seperti gout dan arthritis. Pengambilan cuka epal akan mengawal paras pH dalam badan agar berada pada tahap optimum.

9. Mengekalkan Kecantikan Kulit

Cuka epal membantu dalam mengekalkan kecantikan kulit dan wajah. Cuka epal selamat digunakan pada kulit sekiranya digunakan dengan betul. Cuka epal menghasilkan kesan anti keradangan kerana mengandungi asid asetik dan asid a-hidroksi.

Ini bermaksud cuka epal menyerap minyak berlebihan, membuka pori yang tersumbat dan menggantikan kulit lama kepada kulit baru. Cuka epal turut mampu mengekalkan paras pH yang optimum kepada kulit yang menjadikan kulit wajah menjadi berseri.

10. Mengekalkan Kesihatan Kulit Kepala

Masalah kelimumur yang disebabkan oleh kulat adalah masalah yang majoriti berlaku pada kaum lelaki. Cuka epal mengandungi kesan anti bakteria dan anti kulat. Ini kerana cuka epal mengandungi asid malik yang membantu dalam mengekalkan paras pH kulit kepala.

Kelimumur adalah pembentukan pada kulit kepada yang disebabkan oleh kehadiran yis yang berlebihan pada kawasan kepala yang berminyak. Apabila cuka epal disapu pada kulit kepala, yis pada kulit kepala yang menyebabkan keradangan dan menghasilkan kuping kelimumur akan berkurangan.

Sebagai penutup, cuka epal adalah salah satu langkah pencegahan dan untuk memastikan kesihatan tubuh badan terjaga. Cuka epal merupakan salah satu bahan daripada lima bahan yang mempunyai khasiat tersendiri selain daripada halia, bawang putih, buah lemon dan madu.

Apabila cuka epal ini dicampurkan dengan bahan yang lain, ini akan menghasilkan kesan bersinergi. Kajian yang lebih mendalam amat diperlukan untuk mengenal pasti mekanisme dalam cuka epal yang membantu dalam meningkatkan tahap kesihatan tubuh badan.

Penghasilan cuka epal perlu dipertingkatkan dan pasaran cuka epal ini mesti diperluaskan. Ini kerana cuka epal boleh didapati pada harga yang berpatutan dan berpotensi dalam membantu orang ramai dalam mengawal penyakit yang dihadapi serta menyihatkan tubuh badan mereka.

Khasiat Makanan yang Lain

Johnston, C.S., & Gass, C.A. (2006). Vinegar: Medicinal Uses and Antiglycemic Effect. Medscape General Medicine, 8(2). 61-70.Mishra, S. (2017). Study About The Nutritional And Medicinal Properties of Apple Cider Vinegar. Asian Journal of Science and Technology, 8(12), 1-4. ISSN:0976-3376Spritzler, F. (2018). Can Apple Cider Vinegar Help You Lose Weight? Healthline.


Francium: Definisi, Sifat, Sejarah dan Kegunaan

Apakah itu unsur francium? Artikel ini akan membincangkan sifat francium, sejarah penghasilannya dan kegunaan unsur ini dalam kehidupan seharian.

Francium adalah unsur yang paling jarang ditemui dan sangat radioaktif. Oleh itu, ia berbahaya lebih-lebih lagi sifat kimia dan fizikalnya tidak diketahui. Francium adalah logam alkali paling berat dan paling tidak stabil daripada 101 elemen pertama dalam jadual berkala.

Pengetahuan tentang unsur kimia francium boleh diperolehi melalui kaedah radioaktif. Francium mempunyai nilai elektronegativiti paling sedikit daripada kesemua elemen yang diketahui.

Terdapat 33 isotop francium yang diketahui. Isotopnya yang paling stabil adalah francium-223 mempunyai jangka hayat hanya selama 22 minit. Isotop francium mereput dengan cepat menjadi astatin, radium, dan radon.

Francium wujud secara semulajadi dalam mineral uranium pada jumlah yang terhad. Memandangkan jumlah francium adalah sedikit dan jangka hayatnya yang pendek, hingga ke hari ini tidak ada penggunaan francium dijalankan di luar asas penyelidikan saintifik.

Menurut fakta, dianggarkan terdapat kurang daripada 30 gram francium yang terdapat di seluruh kerak bumi pada satu-satu masa lantas menjadikan penemuan unsur ini pada zaman sebelum nuklear adalah sangat luar biasa.

Simbol: FrNombor atom: 87Berat atom: 223Kumpulan: 1Takat lebur: 27°CTakat didih: 677°C

Sejarah dan Cara Penghasilan

Francium adalah unsur terakhir yang ditemui. Selepas beberapa kesilpan akhirnya ia ditemui oleh Marguerite Catherine Perey, seorang Ahli Kimia Perancis pada tahun 1939 di Institut Curie di Paris semasa menganalisis urutan uraian aktinium.

Dia membersihkan sampel aktinium dari semua kekotoran radioaktif tetapi mendapati bahawa masih lagi wujud tindak balas radioktiviti pada sampel tersebut dimana ia menunjukkan bahawa terdapat unsur lain yang hadir lalu dia menyimpulkan bahawa unsur itu adalah francium.

Walaupun francium dianggap sebagai unsur semulajadi tapi para saintis menganggarkan bahawa jumlah francium sebenarnya kurang daripada satu auns dalam kerak bumi pada satu-satu masa. Oleh sebab hanya terdapat sedikit francium yang wujud di bumi maka para saintis perlu menghasilkan francium untuk mempelajarinya.

Dilaporkan bahawa jumlah francium terbesar yang dihasilkan di makmal adalah lebih dari 300,000 atom. Francium dapat dihasilkan dengan mengebom thorium dengan proton atau dengan mengebom radium dengan neutron.

Kewujudan francium dalam jumlah yang banyak belum pernah lagi didapati. Memandangkan unsur unsur lain pada lajur jadual berkala telah dikaji maka diandaikan bahawa francium juga mempunyai ciri yang logam yang sangat reaktif hampir sama dengan unsur yang lain.

Sebagai contoh, berdasarkan reaksi unsur-unsur lain semakin bertindak pantas dengan air, maka Saintis yakin bahawa francium juga akan bertindak balas dengan air.

Sekiranya jumlah francium cukup untuk dikumpulkan dan dapat dilihat dalam bentuk padat atau cecair meskipun ia sangat mustahil kerana ia menghasilkan haba yang sangat panas melampau kesan daripada proses uraian yang disebabkan oleh jangka hayatnya yang pendek, maka ia akan segera menguap sebarang unsur yang ada padanya.

Francium menghasilkan mendapan bersama beberapa garam cesium seperti cesium perklorat lalu menghasilkan sejumlah kecil francium perklorat. Hasil mendapan ini dapat digunakan untuk mengasingkan francium.

Aplikasi dan Kegunaan Harian

Memandangkan sifat francium adalah tidak stabil, sebarang jumlah yang terbentuk akan terurai kepada unsur lain dengan begitu cepat sehingga tidak ada alasan untuk mengkaji kesannya terhadap kesihatan manusia. Justeru, tidak ada aplikasi francium secara komersial.

Walaubagaimanapun, francium pernah dikaji untuk tujuan penyelidikan dalam bidang kimia dan struktur atom serta untuk penggunaan alatan diagnostik yang berpotensi untuk rawatan pelbagai jenis barah tetapi aplikasi ini dianggap tidak praktikal.

Keupayaan Francium untuk disintesis, diperangkap dan disejukkan kerana struktur atomnya yang mempunyai relatif sederhana menjadikannya sebagai subjek eksperimen dalam spektroskopi khusus. Eksperimen ini telah membawa kepada maklumat yang lebih spesifik mengenai tahap tenaga dan pemalar gandingan antara zarah subatom.

Kajian mengenai cahaya yang dipancarkan oleh ion francium-210 yang diperangkap dengan laser telah memberikan data yang tepat mengenai peralihan antara tahap tenaga atom yang mana ia hampir serupa dengan yang apa yang diramalkan oleh teori kuantum.

Francium – LenntechFrancium – Royal Society of ChemistryFrancium – Education.jlab.org


Caesium: Definisi, Sifat, Sejarah dan Kegunaan

Apakah itu unsur caesium? Artikel ini akan membincangkan sifat caesium, sejarah penghasilannya dan kegunaan unsur ini dalam kehidupan seharian.

Apakah itu Unsur caesium?

Caesium adalah unsur logam berkilat perak keemasan dan putih, mudah dilentur, mulur dengan garis spektrum biru berada dalam kumpulan 1 jadual berkala juga merupakan antara logam elektropositif yang paling tinggi dan beralkali serta yang paling reaktif diantara kesemua logam.

Selain itu, cesium juga konduktor elektrik dan penebat haba yang baik. Cesium, gallium, dan merkuri adalah satu-satunya logam yang wujud dalam bentuk cecair pada suhu persekitaran.

Ketumpatan caesium adalah dua kali ganda daripada air serta ia tidak wujud secara semula jadi tetapi terhasil melalui campuran sebatian antara mineral lain yang kebiasanya banyak ditemui pada lepidot. Cesium mempunyai hanya satu isotop yang paling stabil iaitu cesium-133.

Simbol: CsNombor atom: 55Berat atom: 132.9054Kumpulan: 1Takat lebur: 28.4 °CTakat didih: 669 °CKetumpatan: 1.9 g.cm-3

Sejarah dan Cara Penghasilan

Cesium adalah elemen pertama yang ditemui dengan spektroskop oleh Robert Wilhelm Bunsen dan Gustav Robert Kirchhoff iaitu Ahli Kimia berbangsa Jerman pada tahun 1860 melalui analisis spektroskop pada air mineral Durkheim.

Mereka menamakannya cesium kerana ia menghasilkan garisan berwarna biru apabila diperhatikan pada spektrumnya. Mereka dapat menghasilkan sekitar kira-kira 7 gram cesium klorida dari kaedah ini tetapi tidak dapat mengekstraknya sehinggalah Carl Theodor Setterberg berjaya memperolehinya melalui proses elektrolisis daripada cesium cyanida, CsCN.

Pada hari ini sumber utama mineral cesium diperolehi dari mineral polucite (CsAlSi2O6). Walaubagaimanapun, untuk mendapatkan cesium yang asli agak sukar kerana bijih cesium sering bercampur dengan rubidium. Untuk mendapatkan cesium yang asli, bijih cesium dan rubidium harus dihancurkan dan dipanaskan terlebih dahulu dengan logam natrium sehingga mencecah suhu 650 ° C untuk membentuk aloi yang kemudiannya dapat dipisahkan melalui proses yang dikenali sebagai penyulingan pecahan.

Logam cesium terlalu reaktif untuk dikendalikan dengan mudah dan biasanya ia dijual dalam bentuk cesium azida (CsN3). Cesium boleh diasingkan dengan mudah dari cesium azida dengan hanya memanaskannya.

Cesium sangat reaktif dan piroforik di mana ia akan menyala secara spontan di udara serta pantas bertindak balas dengan air lalu menghasilkan letupan malah ia boleh bertindak balas pada suhu yang rendah seperti ais pada suhu melebihi -116 ° C.

Walau bagaimanapun letupan yang berlaku antara cesium dengan air kurang berbanding letupan antara natrium dengan air. Cesium hanya meletup seketika apabila bersentuhan dengan air lantas tidak banyak jumlah hidrogen yang terkumpul.

Cesium juga mampu bertindak balas dengan halogen untuk membentuk fluorida, klorida, bromida, dan iodida. Logam cesium teroksida dengan cepat apabila terdedah ke udara lalu membentuk superoksida berbahaya pada permukaannya.

Memandangkan cesium bertindak balas pantas dengan air, cesium sering dianggap sebagai unsur yang harus dikendali dengan cermat. Oleh itu ia harus disimpan dalam tempat yang selamat seperti lapisan minyak tanah atau minyak mineral atau dalam vakum untuk menghalangnya dari beraksi atau menyala apabila terdedah kepada kelembapan di udara.

Kegunaan dan Aplikasi harian

Terdapat beberapa kegunaan Caesium iaitu:

Penggunaan yang paling biasa adalah dalam bentuk sebatian cesium yang digunakan sebagai cecair penggerudianCesium nitrat digunakan untuk membuat kacamata optik khas. Cesium juga digunakan dalam industri sebagai pemangkin untuk meningkatkan prestasi logam oksida yang lain dalam kapasiti yang tinggi serta digunakan dalam proses hidrogenasi sebatian organik yang tertentu. Salah satu kegunaannya yang paling penting adalah pada jam cesium atau dipanggil sebagai jam atom. Jam ini merupakan bahagian penting dalam rangkaian internet dan telefon bimbit serta satelit Sistem Penentukedudukan Global (GPS). Ia memberikan ukuran masa standard dan sangat tepat. Kadang-kadang cesium digunakan untuk menghilangkan kesan oksigen dalam tiub vakum mentol lampu. Cesium klorida digunakan dalam sel fotolistrik dan digunakan untuk meningkatkan sensitiviti tiub elektron.Memandangkan cesium adalah ion yang mudah diionisasi serta mempunyai jisim yang tinggi, maka ramai merumuskan bahawa suatu hari ion cesium dapat digunakan sebagai pengaktif pada enjin dalam kapal angkasa dan dalam peralatan pemantauan radiasi.

Caesium – Royal Science CollegeCesium – LivescienceCaesium – LenntechCaesium – Education.jlab.org


Klorin: Sifat, Sejarah dan Kegunaan

Apakah itu unsur klorin? Artikel ini akan membincangkan sifat klorin, sejarah penghasilannya dan kegunaan unsur ini dalam kehidupan seharian.

Klorin adalah unsur yang berada dalam kumpulan 17 jadual berkala yang mempunyai bentuk fizikal gas berwarna hijau diatom yang berwarna kuning kehijauan. Gas klorin adalah dua setengah kali lebih berat dari udara. Ia mempunyai bau yang tidak menyenangkan serta membuatkan rasa sesak nafas apabila menghidunya kerana ia merupakan gas beracun.

Bahan ini disimpan dalam bentuk cecair yang padat dan sering digunakan sebagai agen pengoksidaan, pemutihan, dan pembasmi kuman kerana kepekatannya yang kuat. Klorin merupakan unsur dari bahagian siri halogen yang membentuk garam. Ia diekstrak dari klorida melalui pengoksidaan dan elektrolisis.

Unsur ini boleh bergabungkan dengan kebanyakan unsur lain memandangkan ia sangat reaktif. Selain itu, klorin adalah agen pengoksidaan yang kuat berbanding unsur lain serta mempunyai pertalian elektron tertinggi dan elektronegativiti ketiga tertinggi pada skala Pauling setelah gas florin dan oksigen.

Simbol: ClNombor atom: 17Berat atom: 35.446Kumpulan: 17Takat lebur: -101°CTakat didih: – -34.6°CKetumpatan (g cm−3): 0.00312

Sejarah dan Cara Penghasilan

Asid hidroklorik asid sebelum ini telah dikenali oleh kebanyakan Saintis namun gas klorin pertama kali dihasilkan pada tahun 1774 oleh Carl Wilhelm Scheele di Uppsala, seorang Ahli Kimia Sweden dengan menggabungkan  asid hidroklorik dengan pirolitit mineral secara semula jadi lalu menghasilkan mangan dioksida, MnO2.

Melalui hasil ujikajinya dia mendapati terdapat sejenis gas yang berwarna kuning kehijauan dibebaskan lantas menghasilkan bau yang mencekik serta larut dalam air lalu menghasilkan larutan berasid. Dia mendapati larutan tersebut menukarkan kertas litmus daripada biru ke merah membuktikan kehadiran asid.

Malah larutan itu juga mampu melunturkan warna daun dan bunga. Carl menyangka bahawa gas yang terhasil adalah oksigen tetapi Humpry Davy yakin bahawa gas tersebut adalah suatu unsur yang berbeza. Dia menyiasat perkara tersebut dan mendapati bahawa gas tersebut bukan bahan biasa yang dibebaskan tetapi merupakan unsur baharu yang ditemui.

Dia mengumumkan penemuan ini pada tahun 1810 tetapi mengambil masa selama sepuluh tahun untuk disahkan oleh beberapa ahli kimia lain yang akhirnya menerima kenyataan bahawa penemuan itu adalah benar-benar klorin seperti yang didakwa Humpry Davy. Pada hari ini kebanyakan bahan ini dihasilkan melalui elektrolisis natrium klorida, NaCl.

Sifat kereaktifan klorin adalah diantara florin dan bromin. Klorin adalah agen pengoksidaan yang lebih lemah daripada fluorin tetapi lebih kuat daripada bromin. Dua sebatian klorin yang paling dikenali ialah natrium klorida, (NaCl) dan hidrogen klorida, (HCl).

Natrium klorida biasanya dikenal sebagai garam meja,digunakan dalam makanan dan industri. Hidrogen klorida apabila dicampurkan dengan air, H2O akan membentuk asid hidroklorik yang kuat dimana kegunaannya penting untuk komersial.

Klorin juga bertindak balas dan menghasilkan letupan serta menyokong pembakaran dengan kebanyakan bahan biasa. Ia mampu menyalakan keluli pada suhu 100°C dengan menghasilkan jelaga, karat, karbon dan pemangkin lain. Selain itu, ia bertindak sebagai cecair atau gas dengan letupan apabila dicampur dengan alkohol, aluminium cair dan pentaflorida bromin. Sebatian klorin lain termasuk kloroform, (CHCl3) karbon tetraklorida, (CCl4) kalium klorida, (KCl) litium klorida, (LiCl) magnesium klorida, (MgCl2) dan klorin dioksida (ClO2).

Kegunaan dan Aplikasi Harian

Klorin merupakan bahan kimia yang sering digunakan untuk membunuh kuman. Justeru, ia sering digunakan sebagai pembasmi kuman serta digunakan untuk merawat air minuman dan air kolam. Ia juga banyak digunakan dalam industi pembuatan seperti peluntur kayu pulpa untuk membuat kertas, menghasilkan cat, tekstil, racun serangga.

Kira-kira 20% klorin yang dihasilkan digunakan untuk membuat PVC. Ia adalah plastik yang sangat serba guna sering digunakan pada bingkai tingkap, bahagian dalam kereta, penebat pendawaian elektrik, paip air, beg darah dan lantai vinil.

Kegunaan klorin utama juga adalah dalam kimia organik menggantikan hidrogen iaitu sejenis getah sintetik yang banyak digunakan dalam penghasilan klorat, kloroform, karbon tetraklorida, dan dalam pengekstrakan bromin. Namun begitu, penggunaannya telah dihadkan kerana boleh menyebabkan kerosakan hati.

Gas klorin sangat beracun dan ia pernah digunakan sebagai senjata kimia semasa Perang Dunia Pertama. Ion klorida sangat penting untuk kehidupan. Kebanyakannya terdapat dalam cecair sel sebagai ion negatif untuk mengimbangkan ion positif terutamanya kalium. Ia juga terdapat dalam cairan ekstra selular misalnya darah untuk menyeimbangkan ion positif terutamanya natrium.

Chlorine – Royal Society of ChemistryChlorine – LenntechChlorine – PubchemChlorine – Livescience


Gliserin: Definisi, Jenis dan Kegunaan

Apakah itu gliserin? Artikel ini akan membincangkan berkenaan gliserin, jenis-jenisnya dan kegunaan gliserin dalam kehidupan seharian

Pernahkah anda mendengar tentang gliserol? Atau gliserin? Atau anda terjumpa perkataan ini di belakang produk yang anda gunakan? Di belakang botol sabun? Pencuci muka yang anda gunakan?

Gliserol atau nama komersialnya gliserin, adalah sejenis karbohidrat yang dipanggil sebagai alkohol gula (sugar alkohol) atau poliol (polyol). Ia mengandungi jumlah kalori per gram yang sedikit tinggi daripada gula dan mempunyai kemanisan sebanyak 60 hingga 75 peratus. Gliserin boleh didapati secara semula jadi di dalam makanan atau minuman yang ditapai, termasuklah minuman keras, madu, cuka, wain dan cuka wain.

Gliserin juga boleh dihasilkan daripada lemak atau minyak yang melalui proses penapaian yis menggunakan gula atau kanji. Selain itu ia juga digunakan di dalam pelbagai jenis produk makanan dan minuman, termasuklah produk bernutrisi dan minum tenaga, produk makanan ringan, gula-gula getah, krim, makanan diet, buah-buahan kering, dan banyak lagi.

Gliserin telah diiktiraf dan diyakini selamat penggunaannya oleh pelbagai badan-badan kesihatan dan keselamatan termasuk U.S. Food and Drug Administration.

Terdapat dua jenis gliserin iaitu

Gliserin semula jadi yang didapati daripada sumber minyak dan lemak tumbuhan seperti minyak kelapa, minyak kelapa sawit, dan gliserin sintetik yang dibuat daripada petroleum.

Dalam proses pembuatan gliserin, kebiasaannya gliserin mentah dihasilkan daripada proses pemurnian (refining) dan pemeluwapan (condensing) larutan akues yang didapati daripada proses hidrolisis minyak dan lemak, kemudian diikuti dengan proses penyulingan (distillation) and pemurnian sehingga produk akhir iaitu gliserin berjaya dihasilkan.

Di Malaysia, sumber utama gliserin yang digunakan dalam pembuatan produk adalah daripada sumber asli (99.74%) yang didapati dari minyak kelapa sawit.

Kegunaan Gliserin dalam Produk

Gliserin dalam produk kosmetik

Disebabkan gliserin bersifat polar (manarik air), ia banyak digunakan dalam produk-produk kecantikan yang ada di pasaran sebagai bahan yang dipercayai boleh memberikan kelembapan kepada kulit dan membuatkan kulit kelihatan lembap dan lembut.

Disebabkan faktor itu, penggunaan gliserin dalam produk kecantikan wajah adalah sangat meluas. Gliserin juga adalah agen pelembap yang sangat efektif untuk diletakkan di dalam pencuci muka, krim, toner, minyak pencuci, krim malam mahupun krim pelindung matahari dan memberi perlindungan kepada wajah daripada kekeringan sepanjang hari.

Gliserin dalam produk makanan

Selain boleh digunakan di dalam produk kecantikan, gliserin juga sudah dibuktikan selamat penggunaannya dalam produk makanan. Ia digunakan untuk mengekalkan kelembapan makanan, sebagai bahan pengawet, pemanis supaya makanan yang dihasilkan mempunyai jangka hayat yang lebih lama untuk dipasarkan di pasaran.

Selain itu, penggunaan gliserin juga sangat meluas di dalam industri pembuatan minuman berkarbonat dan berlakohol sebagai bahan pelembut minuman seterusnya. Jika gliserin tidak diletakkan, minuman tersebut akan mempunyai rasa ‘tajam’ dan tidak begitu mesra untuk diminum.

Apabila ia digunakan di  dalam produk makanan dan dimakan,  gliserin akan diserap sepenuhnya ke dalam usus kecil. Seperti alkohol gula yang lain (kecuali aritritol), gliserin mengandungi kalori dalam bentuk karbohidrat. Walaupun ia

wujud sebagai sumber karbohidrat, gliserin tidak membuatkan insulin dirembeskan di dalam badan  apabila ia dimakan. Hal ini akan membuatkan paras glukosa di dalam darah lebih rendah daripada jumlah yang dihasilkan  apabila kita memakan jenis karbohidrat yang lain termasuklah gula.

Gliserin dalam produk cucian

Selain digunakan dengan sangat meluas dalam produk kosmetik, makanan, gliserin juga adalah bahan utama yang digunakan dalam produk cucian. Satu ciri-ciri penting yang dimiliki oleh gliserin yang buatkan ia sangat penting adalah ia mempunyai nilai toksik yang rendah terhadap manusia.

Menurut Helaian Data Keselamatan (MSDS) untuk gliserin menunjukkan ianya adalah sejenis bahan biodegradasi (biodegrade) membuatkan gliserin termasuk di bawah kategori bahan kimia yang mesra alam sekitar. Selain itu juga, gliserin adalah produk sampingan yang terhasil daripada proses pembuatan sabun, yang mana pengkilang kebiasaannya akan menyingkirkan gliserin ketika proses pembuatan sabun atau mengekalkan keberadaan gliserin.

Mengikut kajian yang telah dijalankan oleh SEVAS Bioinformatics Institute, gliserin adalah pelarut yang baik untuk bahan organik dan tidak organik dalam bentuk pepejal. Ini bermaksud, gliserin boleh menaikkan keupayaan sabun pencuci untuk melarutkan pelbagai jenis kotoran, membersihkan kotoran tanpa meninggalkan kesan dan menghalang penguraian pelbagai jenis bahan ketika mencuci.

Lemak: Definisi, Jenis, Kegunaan dan Kepentingan

Natural Pigment (2021). Glycerin. Sollid. K (2020). What Is Glycerin. Food Insight.Chandler. S (2021). Why Use Glycerin for a Liquid Laundry Soap Recipe?. eHOW.Mackanzie. M (2018). Why Glycerin Is the Ultimate Moisturizing Ingredient in Skin-Care Products. Allure.


Minyak Wangi: Kenapa ia berbau wangi dan jenis nya

Kenapa minyak wangi berbau wangi? Artikel ini akan membincangkan sifat kimia minyak wangi, bagaimana ia berbayu wangi dan jenis minyak wangi yang ada

Sejak berabad-abad lamanya, manusia telah menggunakan minyak wangi untuk menutup bau badan atau membuatkan bau badan lebih wangi dan harum untuk dihidu oleh orang sekeliling. Pelbagai jenis bauan semulajadi yang diinspirasikan daripada bunga-bungaan, buah-buahan, serta bauan baru yang dicipta oleh manusia telah digunakan untuk membuat minyak wangi dan digunakan di dalam pembuatan sabun, bahan-bahan pencuci, bahan kosmetik, makanan, pewangi dan banyak lagi produk lain memberikan kepuasan kepada mereka yang menghidunya.

Pada zaman dahulu, minyak wangi dihasilkan melalui ekstrak minyak semula jadi daripada tumbuhan yang dikenali sebagai minyak esen (essential oil). Minyak tersebut kemudian dibakar untuk melepaskan bauan yang harum ke udara. Pada ketika ini, kebanyakan minyak wangi digunakan untuk pembuatan sabun dan bahan kosmetik supaya menarik lebih perhatian pembeli akan baunya yang sangat harum.

Sifat Kimia Minyak Wangi

Bauan yang terhasil dan boleh dihidu apabila minyak wangi disembur di udara itu adalah kerana molekul bahan-bahan yang terdapat di dalam minyak wangi terapung kerana zarahnya yang sangat ringan. Bahan-bahan yang digunakan dalam pembuatan minyak wangi terdiri daripada bahan organik yang mudah meruap (volatile) dan berat molekul bahan organik ini jarang melebihi 260 AMU (atomic mass unit).

Walaubagaimanapun, molekul-molekul minyak wangi yang terapung di udara tidak akan mempunyai bauan yang lama dan tidak akan bertahan jika tidak disembur kepada permukaan lain seperti fabrik atau kulit.Lebih menarik lagi, badan manusia sangat unik kerana bau minyak wangi tidak bergantung kepada dari mana minyak wangi itu datang tetapi kepada bagaimana ia bertindak balas dengan tubuh badan kita.

Dua orang individu memakai satu jenis minyak wangi yang sama tidak akan menghasilkan bau yang seratus-peratus sama kerana tindak balas kimia di badan yang berbeza-beza.Reaksi kimia yang kecil boleh mengubah bau minyak wangi anda, kerana tenaga yang hadir di dalam bentuk cahaya boleh meranapkan ikatan antara molekul minyak wangi. Cahaya matahari yang terang boleh merosakkan minyak wangi anda.

Proses pengoksidaan juga boleh berlaku kepada minyak wangi anda yang menyebabkan minyak wangi akan rosak apabila terdedah kepada cahaya matahari yang terang. Justeru, untuk memastikan minyak wangi anda kekal berbau harum dan tidak rosak untuk dipakai dalam jangka masa yang panjang, anda dinasihatkan untuk menyimpan minyak wangi di tempat yang tidak terdedah kepada cahaya matahari atau di tempat yang gelap dengan suhu bilik yang bersesuaian.

Kenapa minyak wangi mudah terbakar?

Jawapannya adalah kerana minyak wangi mengandungi alkohol etil (ethyl alcohol) yang digunakan untuk mencipta bauan yang wangi dan alkohol etil ini adalah sejenis bahan kimia yang mudah meruap. Bahan-bahan yang mempunyai kadar ruapan yang tinggi lebih cenderung untuk mudah terbakar.

Pernahkan anda terlihat di botol-botol minyak wangi yang ada di pasaran tertulis dengan perkataan parfum, eau de parfum, dan lain-lain lagi? Apa maksud di sebalik perkataan itu?

Setiap perkataan yang tertulis di botol minyak wangi itu bermaksud jenis-jenis minyak wangi. Bukan semua minyak wangi yang dijual adalah sama walaupun kesemuanya mempunyai bauan yang wangi. Setiap jenis minyak wangi ini dibezakan dengan kepekatan minyak bauan yang digunakan dalam pembuatan minyak wangi.

Umumnya, terdapat lima jenis minyak wangi yang biasa boleh didapati di pasaran, antaranya adalah; parfum, eau de parfum, eau de toilette, eau de cologne, dan eau de fraiche.

Parfum adalah jenis minyak wangi yang mempunyai kepekatan minyak bauan yang paling tinggi antara kelima-lima jenis minyak wangi yang ada dan kerana itu, parfum adalah minyak wangi yang dijual dengan harga yang mahal.

Kebiasaannya, parfum mengandungi sekitar 15 hingga 40 peratus(%) kepekatan minyak bauan, yang membuatkan minyak wangi jenis parfum memiliki bau yang lebih kuat, dan tahan lama.

Mengekor parfum dari belakang adalah minyak wangi jenis eau de parfum yang seringkali disangka sebagai parfum kerana memiliki ciri-ciri yang hampir sama.

Eau di parfum mempunyai kepekatan minyak bauan sebanyak 10 sehingga 15 peratus (%), dan bahan selebihnya terdiri daripada alkohol dan air. Tetapi, itu tidak bermakna bau eau de parfum tidak bertahan lama, jika dipakai di badan mampu bertahan sekita 6 hingga ke 8 jam.

Eau de toilette mengandungi kira-kira 4 hingga ke 15 peratus (%) kepekatan minyak bauan. Kebiasaan minyak wangi jenis ini mempunyai bau yang lebih ringan dan biasanya dijual dalam botol jenis semburan.

Jumlah alkohol di dalam minyak wangi jenis ini agak tinggi. Bau eau de toilette dijangkakan dapat bertahan 2 hingga ke 4 jam di bahan selepas di disembur.

Eau de cologne atau lebih dikenali sebagai kolon, diformulakan untuk orang yang mahukan bauan yang ringan. Minyak wangi jeenis ini mempunyai kepekatan minyak bauan yang rendah, iaitu sekitar 2 hingga 5 peratus sahaja (%).

Ini menerangkan mengapa harga kolon lebih murah daripada jenis-jenis minyak wangi yang lain. Jika digunakan, kolon dijangkan mampu bertahan selama 2 hingga ke 4 jam.

Catwalk Yourself (2020). The Different Types Of Perfumes Explained. 0How Product Are Made (2021). How Perfume Is Made. World of Chemicals (2021). What Is The Chemistry of Perfume.


Sabun: Definisi, Sejarah dan Pembuatan

Apakah itu sabun? Artikel ini akan membincangkan berkenaan sabun, sejarah dan pembuatan sabun yang menggunakan proses saponifikasi.

Jika tangan kita kotor, kita cuci tangan guna sabun. Jika mahu cuci kereta, kita pakai sabun. Mandi? Juga perlukan sabun barulah badan rasa bersih dari sebarang kotoran dan peluh. Sabun mandi, sabun basuh, sabun tangan, dan pelbagai jenis sabun lagi ada terjual di pasaran. Persoalannya, sabun itu apa?

Sabun adalah sejenis sebatian kimia yang diperbuat daripada campuran asid lemak atau minyak dan bahan beralkali. Apabila bahan-bahan tersebut dicampur dengan kadar bahan yang berpatutan dan melalui proses kimia, maka terhasillah sabun seperti yang digunakan. Proses membuat sabun ini dikenali sebagai proses saponifikasi (saponification process).

Sabun bukan sesuatu yang baru kerana sabun didapati telah wujud sejak tahun 2800 sebelum masihi yang dapat ditemui dalam ekskavasi tamadun kuno Babylon yang mendedahkan bahawa orang Babylon adalah antara manusia yang terawal mahir dalam proses pembuatan sabun.

Pada zaman itu, sabun dibuat daripada lemak haiwan yang direbus bersama dengan arang. Asalnya, sabun yang dibuat tidak digunakan dengan lebih meluas seperti sekarang kerana pada zaman itu, sabun hanyalah digunakan untuk membersihkan kapas dan bulu binatang untuk pembuatan tekstil dan juga digunakan dalam perubatan sekurang-kurangnya untuk tempoh lima ribu tahun.

Sejarah tamadun Mesir yang wujud pada tahun 1550 sebelum masihi mendedahkan bahawa manusia kuno ketika itu mencapurkan lemak haiwan dan minyak rumbuhan dengan garam alkali untuk menghasilkan bahan yang bersifat seperti sabun.

Pada zaman 600 tahun sebelum masihi, menurut Gaius Plinius Secundus yang merupakan seorang ahli sejarah, orang Phoenicia menggunakan lemak kambing dan arang kayu untuk mencipta sabun. Manakala, orang Rome ketika abad pertama sebelum masihi mencipta sabun daripada air kencing dan sabun digunakan dengan sangat meluas dalam kerajaan Rome.

Saponifikasi adalah reaksi kimia yang bersifat eksoterma (exothermic chemical reaction) di mana haba akan dibebaskan melalui proses ini apabila lemak atau minyak (asid lemak) bertindak balas dengan bahan bersifat alkali. Di dalam proses saponifikasi ini, unit trigliserida (triglyceride unit) daripada lemak akan bertindak balas dengan Natrium Hidroksida (sodium hydroxide), NaOH atau Kalium Hidroksida (potassium hidroksida), KOH yang mana kedua bahan ini adalah alkali. Hasil tindak balas ini akan menghasilkan sabun dan gliserol.

Proses ini boleh ditunjukkan melalui persamaan kimia seperti di bawah;

Trigliserida + Alkali –> Sabun + Gliserol

Cara Buat Sabun di Rumah

Sabun sangat mudah untuk dihasilkan sendiri kerana tidak memerlukan bahan yang rumit, sebaliknya sangat mudah untuk didapatkan di pasaran. Selain itu, proses membuat sabun juga sangat senang untuk dilakukan tanpa perlu seseorang itu mempunyai ilmu yang luas dan mendalam dalam bidang kimia.

Seperti  yang dinyatakan di atas, sabun dihasilkan melalui tindak balas kimia antara trigliserida dan alkali. Jadi, bahan-bahan yang diperlukan untuk membuat sabun adalah minyak sayuran dan bahan kimia yang bersifat alkali.

Jenis-jenis minyak sayuran yang boleh digunakan adalah minyak bunga matahari, minyak kelapa sawit, minyak kanola, minyak kelapa laut, minyak jagung dan minyak zaitun yang sangat mudah dicari di kedai-kedai yang berhampiran dengan rumah anda.

Untuk bahan kimia yang beralkali pula, anda boleh gunakan Natrium Hidroksida.

Resepi sabun yang mudah

⅔ cawan minyak kelapa⅔ cawan minyak zaitun (untuk membuatkan sabun mengeras)⅔ cawan minyak badam (boleh digantikan dengan minyak bunga matahari, atau minyak bunga yang lain yang dalam keadaan cecair)¼ cawan bahan beralkali ( 100% natrium hidroksida)¾ cawan air sejuk- gunakan air yang sudah ditapis

Sebelum anda mula membuat sabun, utamakan keselamatan diri dengan memakai alat lindung diri (PPE) seperti sarung tangan dan cermin mata. Sukat kesemua bahan yang diperlukan untuk membuat sabun dengan tepat.Sukat ¼ cawan natrium hidroksida, kemudian tuangkan ke dalam air lalu kacaukan sehingga larut. Apabila air mulai jernih, biarkan larutan campuran seketika di tepi kemudian anda boleh teruskan dengan langkah seterusnya.Di dalam satu bekas yang lain, tambahkan tiga jenis minyak tumbuhan bersama-sama lalu panaskan ke dalam ketuhar gelombang mikro selama seminit atau, anda boleh panaskan campuran minyak menggunakan kuali. Pastikan suhu campuran berada pada lingkungan suh 120 darjah selsius.Apabila kedua-dua campuran minyak dan larutan beralkali sudah mencapai suhu sekitar 95 hingga 105 darjah selsius, curahkan campuran minyak ke dalam satu bekas berasingan. Kemudian, perlahan-lahan tuangkan larutan beralkali ke dalam campuran minyak dan kacau sehingga sebati.Kacau menggunakan tangan selama lima minit, kemudian anda boleh menggunakan mesin pemutar. Penggunaan mesin pemutar akan membuatkan tekstur sabun menjadi pekat dan warna menjadi cerah. Sabun anda sudah siap apabila larutan sabun bertukar seperti larutan puding.Apabila sudah siap, anda boleh tambahkan beberapa bahan tambahan seperti minyak esen untuk bau yang lebih harum, atau bahan-bahan seperti AHA dan lain-lain kemudian kacau sehingga larut.Tuangkan larutan ke dalam acuan dan tutup dengan plastik. Kemudian balutkan acuan sabun menggunaka kain untuk membantu proses saponifikasi berlaku. Selepas 24 jam, periksa sabun anda. Jika sabun masih suam ataupun lembut, biarkan sabun mengeras untuk tempoh 12 sehingga 24 jam.Selepas itu, sabun masih belum boleh digunakan kerana masih ada sisa larutan beralkali yang boleh menyebabkan iritasi kepada kulit jika terus digunakan. Sabun tersebut hendaklah dibiarkan berehat selama sekurang-kurangnya empat minggu.Pastikan anda terbalikkan sabun setiap satu minggu untuk membenarkan setiap permukaan terdedah kepada udara dan siap!Simpan sabun di tempat yang kering atau bekas kedap udara supaya sabun boleh digunakan dalam tempoh jangka masa yang panjang.

Lemak: Definisi, Jenis, Fungsi dan Kepentingan

Mawloski. D (2017), Learn How to Make Natural Soap For Face and Body. DIY Natural. Soap History (2021). History of Soap and Soap Interesting Facts. Helmenstime. A.M (2020). Saponification Definition and Reaction. ThoughtCo.


Mitokondria: Struktur, Fungsi & Penyakit Berkaitan

Apakah itu mitokondria? Artikel ini akan membincangkan struktur dan fungsi mitokondria dan penyakit yang berkaitan dengan struktur ini.

Mitokondria adalah organel yang terdapat dalam sel-sel eukariot termasuk haiwan dan tumbuhan. Ia digelar sebagai penjana kuasa sel kerana kelebihannya menghasilkan tenaga.

Penghasilan tenaga dalam bentuk adenosina trifosfat (ATP) dibuat dengan kehadiran oksigen untuk menyokong kepelbagaian fungsi asas sel. Contoh fungsi sel adalah pembahagian sel, pengecutan otot, penghasilan dan pemecahan protein serta pengawal aturan keupayaan membran.

Mitokondria dipisahkan daripada sitoplasma oleh dua lapisan membran mitokondria iaitu membran luar dan membran dalam. Membran luar adalah berliang. Ia membenarkan pergerakan keluar masuk ion dan molekul kecil yang tidak bercas melalui ‘Liang Protein membran’ (dikenali sebagai porins).

Molekul yang besar seperti protein boleh merentasi membran luar menggunakan protein translocase khusus. Manakala, membran dalam tidak boleh ditembusi oleh molekul bercas atau kutub, namun ia mengandungi protein pembawa tertentu untuk membawa masuk pelbagai jenis molekul termasuk nukleotida.

Membran dalam membentuk lipatan yang dipanggil sebagai krista untuk meningkatkan luas permukaan bagi penghasilan tenaga melalui proses pemfosforilan oksidatif. Ruang di antara membran luar dan dalam dikenali sebagai ruang intermembran. Ruang di dalam membran dalam atau krista pula dikenali sebagai matriks. Pelbagai tindak balas kimia berlaku di matriks, contohnya pengoksidaan asid lemak, kitar asid sitrik dan pemfosforilan oksidatif.

Mitokondria adalah organel yang dinamik di mana ia mengekalkan bentuk fizikalnya melalui proses penggabungan (fusion) dan pembelahan (fission). Proses penggabungan mendorong pelengkapan antara mitokondria-mitokondria yang rosak dengan berkongsi komponen RNA atau komponen protein. Proses pembelahan pula dilakukan untuk menghasilkan mitokondria baru dan juga mendorong penyingkiran mitokondria yang rosak melalui proses autofagi.

1. Tempat penghasilan tenaga sel

Mitokondria dikenali sebagai tempat penghasilan tenaga kepada sel melalui kitar asid sitrik dan diikuti pemfosforilan oksidatif. Kitar asid sitrik adalah tindak balas bersiri melibatkan pelbagai enzim yang berlaku di matriks. Substrat penting bagi kitar asid sitrik adalah asetil KoA yang diperolehi daripada glukosa (melalui glikolisis), asid lemak (melalui pengoksidaan-β) dan asid amino (melalui pendeaminaan).

Satu putaran lengkap kitar asid sitrik dapat menghasilkan tiga molekul NADH, satu molekul FADH2 dan satu molekul ATP. NADH dan FADH2 kemudian memindahkan elektron mereka ke pengangkutan electron berantai dan melalui pemfosforilan oksidatif, lebih banyak molekul ATP dapat dihasilkan.

Selain itu, mitokondria berperanan dalam pengisyaratan ion kalsium. Ion kalsium boleh merentasi kedua-dua membran mitokondria. Oleh kerana mitokondria boleh mengumpul ion kalsium sehingga 20 kali ganda berbanding sitosol, jadi ia berfungsi sebagai sistem penimbalan dan mengaktifkan homeostasis berikutan peningkatan ion kalsium. Peningkatan ion kalsium di sitosol mendorong pengeluaran neurotransmiter, pengawal aturan transkripsi dan pengecutan gentian otot.

Aktiviti makrofaj yang berfungsi sebagai benteng pertahanan badan daripada serangan patogen didapati bergantung kepada penghasilan ROS(Reactive Oxygen Species) di mitokondria.

Di samping itu, sekiranya terdapat faktor luaran atau dalam seperti kerosakan DNA atau tekanan ROS yang boleh mendatangkan kesan buruk kepada sel, mitokondria bertindak balas dengan mendorong kematian sel sama ada melalui apoptosis atau programmed cell death.

Mitokondria juga memainkan peranan dalam pembahagian sel, khususnya pada perkembangan fasa kitaran sel dan sitokinesis.

Mitokondria memiliki sistem genomnya sendiri dan ia terletak di bahagian matriks. Genom mitokondria terdiri daripada 37 gen, termasuk 13 gen polipeptida, 22 gen RNA pemindah (tRNA) dan 2 gen asid ribonukleik ribosom (rRNA).

Walaupun mitokondria memiliki sistem translasi protein, rRNA dan tRNA, 99% gen bagi protein mitokondria berada di nukleus untuk tujuan penghasilan protein dan seterusnya diimport ke mitokondria melalui protein translocase.

Ciri unik DNA mitokondria yang membezakannya dari DNA nukleus adalah:

Memiliki salinan berganda dalam satu unit selMaternal mode of inheritance Ketiadaan intron (bahagian RNA yang tidak mempunyai kod).

Penyakit mitokondria adalah penyakit kronik yang boleh diwarisi dan ia berlaku apabila mitokondria gagal menghasilkan tenaga secukupnya untuk membolehkan badan berfungsi dengan baik.

Penyakit mitokondria mampu memberi kesan kepada mana-mana bahagian badan termasuk sel otak, saraf, otot, jantung, hati dan pankreas. Disfungsi mitokondria berlaku apabila mitokondria tidak mampu berfungsi dengan baik akibat penyakit atau masalah kesihatan yang lain.

Contoh penyakit yang boleh menyebabkan disfungsi mitokondria adalah penyakit Alzheimer, muscular dystrophy, Lou Gehrig’s disease, diabetes dan kanser.

Anderson, A. J., Jackson, T. D., Stroud, D. A., & Stojanovski, D. (2019). Mitochondria—hubs for regulating cellular biochemistry: emerging concepts and networks. Open biology, 9(8), 190126.Cowan, K. J. (2004). The mitochondria: powerhouse of the cell. Functional metabolism: regulation and adaptation, 211-241.Khan, N. A., Govindaraj, P., Meena, A. K., & Thangaraj, K. (2015). Mitochondrial disorders: challenges in diagnosis & treatment. The Indian journal of medical research, 141(1), 13–26.Kühlbrandt, W. (2015). Structure and function of mitochondrial membrane protein complexes. BMC biology, 13(1), 1-11.Mitochondrial Diseases. Retrieved from Cleveland Clinic.